
Nrul 16—18 


CRITICĂ ROMÎNEASCĂ. 


„Romînul e născut poet...“ 

Cînd bardul național a lansat în lume 
devisa aceasta (imi place să-i zic „de- 
visă“) făcea foarte bine dacă nu se opria 
la jumetatea rasei, ci spunea cu o cale 
Si ceealaltă indispensabilă calitate a Ro- 
mînului. Că adecă poet ca poet, dar 
mai ales critic de forță e Romiînul, cu 
„pieptul lui de aramă“: 

In lipsa unui for de critică competentă, 
apucă a se strecora în sanctuarul artei 
tot feliul de „existenţe“, cari în alte li- 
teraturi nu ar avea întrare, ameninţaţi 
încă de departe de forța majoră a cri- 
ticei, gata de a-i rostogoli de-adura de 
pe Parnas, ca pe Mentula lui Anacreon. 

lată o plingere foarte îndreptățită a 
pubublicui cetitor. 

Urmarea aceastei plingeri foarte în- 
dreptăţite de-altcum trece ntr'un esces de 
zel foarte ciudat. Toţi Romiînii de bine, 
— bătrîni, juni, tineri lăsînd la o 
parte laurii nemuririi, haid’ să pun pe 
critică, ştii colea critică romînească. — 
Și vai de bieţii poetastrii, cînd întră 
printre eï, năpraznica săcure. 


Critica rominească e neîndurată; ea 
cere dela bietul scriitor intimidat să i se 
plece necondiţionat, să nu cuteze a lansa 
vre-o ideie, care n'ar fi după gustul 
domnului critic, şi mai ales să nu scrie 
ceva, ce ar întrece forța de apercepțiune 
a acestuia. 

Scriitorul trebue să aibă în vedere 
toate cerințele, criticul nu are nevoie de 
aşa ceva; scriitorul trebue să aibă talent, 
spirit de observație, cultură intelectuală, 
limbă frumoasă romînească etc. ; criticul 
nare lipsă de nimic, că doar de aia-i 
critic! ... 

Scriitorul trebue să motiveze orl-ce 
spune, criticul nu are lipsă de aşa ceva, 
el constată numai pur şi simplu, ori 
sloboade ici-colo vre-o observaţie de 


"spirit, care îl absoalvă în ochii naivilor 


de obligămîntul argumentării. 

In ochii naivilor — din nenorocire în 
majoritate ! 

De aceea în literatura romînească arare- 
ori pomenim să aflăm vre-un cuvînt de 
încurajare la adresa vre-unui scriitor în- 
cepător, ori-cit de talentat ar fi acela, 

în vreme ce operele vre-unuia din cei 
trecuți peste Rubiconul nemuririi sînt 
aplaudate a priori cu entusiasm. 

Criticul nostru are destulă minte să nu 
anticipeze nimic, mai ales că de obicei 
vorbeşte „din foale“. Dacă talentul din 
chestie i se pare destul de slab, i aplică 
cîte-va ironii. Și în proporţia ce talentul 
evoluează, ironia devine tot mai sub- 
tilă, încît la un caz de triumf, criticul 
să se poată eventual identifica cu atot- 
puternica opinie publică. Dacă însă ta- 
lentul i-se pare mai bun — face. Si cînd 
scriitorul s'a avîntat la o înălțime destul 
de respectabilă, criticul își ia condeiul- 
ciomag, şi aliindu-se la părerea generală, 
începe un articol: „Distinsul nostru scrii- 
tor cutare“ .., 

Distinsul nostru scriitor, despre care 
ma scris pînă acum nimeni! 

Bietul scriitor, acum cînd a răzbit a-şi 
asigura un nume, după o muncă cinstită, 
vin să se adăpostească la umbra lui cri- 
ticii, cari mai ieri-alatăieri îl ignorau 
s'au îl priviau cel mult cu un zimbet 
de părințască milă. 

Decit că o astfel de critică e cu de- 
săvirșire superiluă, ca să nu zic absurdă. 

Rolul criticului adeverat nu este Si nu 
poate să fie aşa de secundar, ca al lău- 
datei opinii publice. 

Dacă pretindem dela sciitor partea pro- 
ductivă a operei, criticul trebue să aibă 
necondiţionat partea receptivă. 

Criticul completează opera scriitorului. 
El posedînd, bineînţeles, facultatea recep- 
tivă în măsură mai mare, ştie să comen- 
teze mai amănunțit lucrarea, analisindu-o, 
scoțind în relief părţile bune sau rele, 
încît publicul să le primească prin rostul 
lui, mult mai accesibile, de-a gata. 

Numai ast-fel se poate îngheba o ade- 
vărată mişcare literară, o apropiere intre 

capetele gînditoare şi marea massă a 
cetitorilor. 

Eminescu nu ar fi nici pe jumătate 
aşa de mare în ochii noştrii, dacă n'am 
fi avut pe Maiorescu și pe Petrașcu ; 
Coşbuc ar fi rămas un simplu versifica- 
tor dibaciu, de nu-l aveam pe Gherea. 

Ceea-ce să sevirşește la noi însă, ales 
în coloanele ziarelor, poate fi ori-ce nu- 
mai critică — nu. 

O notă caracteristică a acestei „cri- 
tici“ este înterpretarea literală a textului. 
Cînd judecata criticului nu e destul de 
ponderoasă, remîne la suprafaţă. Astfel 
ne pomenim, că se ironizează o poesie 
bună pentru un trop prea îndrăsneţ, sau 
pentru formă. Nu știu zěu, unde am 
ajunge, dacă ne-am opri numai la litere 
şi ce şar alege de bietele talente, dacă 
li s'ar restringe usul tropilor şi al for- 
mei. Şi nu ştiu, care poesie 一 ori-cît 
de frumoasă ar fi — nu ar putea fi 
zeflemizată prin o interpretare riguros 
literală. 

Mi-aduc aminte de hazul ce-l făcea 
un prieten al meu de următorul vers din 
„Peneș Curcanul“: 


«Aveam Si pene în frunte.» 


Cum pene în frunte, mă rog? Vrea 
poate poetul să spună, pene în cușmă, 
Si cuşma era trasă pe frunte? Ori ră- 
mînînd la inţelesul literal, n'avem decît 
să ne închipuim pe dorobanţii noştri cu 
penele infipte în frunte, asemenea Negri- 
lor din Africa ? 

Ce puţin umor e în hazul acesta şi 
totuși cit de logic e dacă admiţi înter- 
pretarea literală ! 

Mult mai caracteristică e însă pentru 
critica rominească, interpretarea unila- 
terală. 

Ca să vorbim de ceva actual, amin- 
tesc d. e. revolta „Gazetei“ față de 

poesia „De-aş fi“. Sa interpretat în 
poșta numărului trecut sensul acestei 
poesii „infierate“. Și „Gazeta“, revenind, 
constată cinismul redactorului dela „Lu- 
ceafărul. 

Cred că pe mine me află „Gazeta“ 
aşa de cinic, așadar? 

Mulţămindu-i pentru aceasta distincție 
(meritată ori nemeritată, nu impoartă) 
țin să declar că nu eu sînt autorul 
poesiei. Declar de asemenea, că auto- 
rul eï departe de a fi voit să atace prin 
asta simţul religios al „Gazetei“ — a 
esprimat în numita poesie o idee filo- 
sofică, ce se găseşte în cele mai de cape- 
tenie opere ale literaturii universale, în- 
cepînd dela „Prometeu ferecat“ de Eschil 
pînă la „Paradisul pierdut“ de Milton, 
„Manfred“-ul lui Byron, „Faust“-ul lui 
Goethe, „Tragedia omului“ lui Madách, 
Si — dacă vreți — „Inger şi demon“ 
sau „Rugăciunea unui dac“ de Eminescu. 

Lucifer din si. scriptură, representantul 
necredinţii și al imoralității, nu e identic 
cu Lucifer din amintitele opere. 

Critica aceasta unilaterală, abstragînd 
dela alte greşeli, face imposibilă ori-ce 
apropiere, căci dacă m'aş pune pe acest 
punct de vedere, nu există scriitor din 
care să nu-i pot arăta „Gazetei“ nenu- 
mărate erezii. 

Cetească „Gazeta“ d. e. sfîrşitul dela 
„Noi vrem pămînt“, „In oppressores“ 
sau strofele din „Cîntec barbar“, ce se 

referesc la Zamolxe şi „infiereze-l“ pe 
Coşbuc ca pe un AASTRA dacă vrea 
să se facă de ris. 

Erupţiile acele admisibile din punct 
de vedere al esteticei, dacă le conside- 
răm numai din punct de vedere dogma- 
tic sunt curate: erezii şi blasfemii. 

Din parte-mi mă oblig să scriu „Ga- 
zetei“ un articol, în care am să arăt, că 
în Andrei Mureşan se află foarte multe 
eresii 一 și, dacă nu mă înşel, absol- 
vase şi el teologia, întocmai, ca şi re- 
dactorul actual dela „Gazeta“. 

Mă oblig, nu pentru ca să detrag din 
valoarea poesiilor lui Mureşan, ci ca să 
arăt la ce resultate absurde duce o apre- 
fiare esclusiv teologică în lucruri de na- 
tură literară. 

De încheiere fie-mi permis a atrage 
atenţia venerabilei „Gazete“ asupra gen- 
tilețelor de stil, cu cari încarcă pe bietul 
autor al versului impricinat: „un des- 
creerat din generaţia tînără“ ... „am în- 
fierat“ etc. 

Noi, generația tînără ne-am obicinuit, 
să vedem cum în discuţii de natură po- 
litică, fruntaşii noștri se întitulează reci- 
proc per „trădător“, „mişel“, „porc de 
cîne“ etc. 

Am dori însă, că cel puţin în discuţii 
de natură literară să vedem în presa 
noastră un stil mai cinstit. 

Am trecut deja în veacul al XX-lea, 
venerabilă „Gazetă“ ! Al. Ciura. 

EMERIC MADACN. — TRAGEDIA OMULUI. 


Trad. de Octavian Goga. 


TABLOUL II. 


(In ral. La mijloc pomii științei şi nemuririi. Adam 
și Eva vin, diferite animale i împrejmue cu încredere 
și blândeţă. Pe poarta deschisă a ceriului străbat razele 
gloriei divine şi armonia lină a cetelor îngereşti. Zi 
cu soare). 


Eva. 


Ah trai! Vieaţă! Dulce e vieața! 


Adam. 


Frumoasă e domnia peste toate. 


Eva. 


Să simţi plutind asupră-ţi ocrotirea 
Si jertfa laudei tu s'aduci răsplată 
Aceluia ce-asuprăţi varsă-şi harul ! 


Adam. 


Cuvîntul tău femee-i: ascultarea. 
— Mi-e sete, Eva! Roadele din pom 
Galeş zimbind asupră-ne privesc! 


Eva. 


Eu rup un măr. 


Cuvintul Domnului. 


Opreşte-te, Adame ! 
Grădina ta e 'ntreg, întreg pămîntul! 
De alte duhuri stau împrejmuiţi 
Ăşti pomi ce-i vezi. — Fereşte-te de ei! 
De vei gusta, — cu moarte vei muri. 
Roșşite-s iar ciorchinele de struguri, 
Molatec umbra linişte-ţi îmbie, 
Cind raze bat din ceriuri arzătoare! 


Adam. 


Mă miră, dar porunca-i serioasă. 


Eva. 


Dar ăşti doi pomi, de ce par mai frumoși, 
De ce-s opriţi ? 


Adam. 


De ce-i albastră bolta, 
Şi lunca verde? 一 Împacă-te cu soartea; 
Să ascultăm cuvintul, — vino, Eva! 
(Se aşează într'un chiosc.) 


Eva. 


La sînul meu așează-te, iubite! 
(Vint puternic. Lucifer apare printre ramuri.) 


Adam. 


Ce glas aud. — Necunoscut! Femee! 
Parc'un duşman a tăbărit! 


Eva. 


Eu tremur, 
Duiosul cînt din cer a amuţit. 


Adam. 


La sînul tău îl mai aud, îmi pare... 


Eva. 


Eu, cînd de sus peri-va ocrotirea, 

In ochii tăi o regăsesc, Adame! 
Intr'alt loc eu, de ce So şi mai caut? 
M'a întrupat dorinţa ta ferbinte 

Ca soarele puzderia de raze. 

一 Ah soarele!.., Ne vrînd să fie singur, 
Pe fața apei împinzeşte-și chipul, 
Sărută galeş fața de tovarăș 

Uitării dînd, că vede umbra moartă 
Din focul lui 一 : văpaie trăitoare! 

Si umbra moare, cînd apune raza!... 


Adam. 


Te-opreşte Eva! Glasul tău mă mustră. 
Cuvîntul ce-i, cînd surdă e urechea 

Şi raza ce-i, cînd apă nu-i SO prindă! 
Şi ce-as fi eu, de nu mi-ar fi alături 
De-apururea făptura ta de floare, 
Vieata mea de tin mar fi legată 

De tin’, ca 'n tine, — eu să mă iubesc! 

Lucifer. 


De ce ascult povestea lor plăpînuă? 
一 Pornesc, de nu păţesc ruşinea lumii, 
Că mintea rece, netedă, gîndită, 
Va pizmui un creer de copil! 
(O pasere începe să cînte pe un ram apropiat.) 


Eva. 


Ascultă cîntul! Inţelegi, Adame, 
Ast ciripit al gureşei iubiri? 


Adam. 


Eu ascultam cum murmură isvorul, 
Şi mn glasul lui tot cînt am înțeles! 


Eva. 


Ce-armonie sfintă — atitea vorbe 
Spun un cuvînt —: iubirea e *nțelesul! 


Lucifer. 


Ce mai aştept? — Doar jurămînt mă leagă, 


Că o să-i perd, şi stau la îndoială ?... 


La muncă deci! Doar n'o să lupt zadarnic, 


Cu a ştiinţei şi măririi armă 
Potriva lor, ce au lăcaș al vieţii, 
Apărător al inimii 'n năcazuri 

Și ocrotire 'n luptă —: sentimentul. 
Nainte deci! Ciştigă îndrăzneala! 


(Din nou vint puternic. Lucifer apare înaintea părechii 
îngrozite. Nimbul de slavă se întunecă. Lucifer ride.) 


Ce vă miraţi ? 
(Cătră Eva, care a luat-o la fugă.) 
Oprește-te, femee ! 
O clipă stai, o clipă să te-admir! 
(Eva să opreşte și cu încetul prinde curaj.) 


(Aparte)Ăst chip, din nou de mii de ori s'a naşte! 
(Tare) i-e fric, Adame? 


Adam. 


De tine, nevoiaşe ? 


Lucifer. 


(Aparte)Ce potrivit strămoș al omenirii ! 
(Tare) Frăţine, bun ajuns! 


Adam. 


Tu cine eşti? 
De sus soseşti, ori vii de jos la noi? 

L.ucifer. 


E tot atit, tu zi, precum îţi place! 


Adam. 


Nici nu ştiam, că oameni mai sunt încă. 


Lucifer. 


Hoho! Hoho! — Tu multe nu ştii încă, 

Şi nu vei şti. Moşneagul cel cucernic, 
De-aceea crezi că trupul din țărină 

Ti la făcut, ca lumea să "'mpărţiți?... 
Tu-l lauzi pe el, el fie-fi dă povaţă, 
Poruncă-ți dă: te luptă, ori te teme, 一 
Te 'ndrumă el, ca păcurarul oaia, 

Ca tu, trăind, să vezi — n'ai lipsă mare. 


Adam. 


Si nu văd eu? 一 Nu mintea-mi dă povaţă, 
Eu maş simţi din ceriuri raza caldă, 

Al firei dulce, voluptos delir, 

Şi mila Domnului din înalțime, 

Ce pe pămînt pe mine domn m'a pus? 


Lucifer. 


Credinţa ta o poartă Si-acel vierme, 

Ce-l vezi rozînd la simburii de măr, 

Ori vulturul ce-o pasere, loveşte! 

Asupra lor pe tin' ce te ridică? 

Traeşte 'n voi o palidă scîntee, 

Răsunetul unei puteri vînjoase, 

Ce ca şi unda rîului de munte 

O clipă doar’, lucind la faţa apei, 
Recade iar' în matca mohorită... 

Da, — ochii tăi deschide-i-ar gindirea, 
Ce ’n capul tău ascunsă sgribureşte, 
Puterii tale razim făurindu-i, 

Ti-ar arăta Si binele şi răul, 

Ca singur tu să-ţi fii cîrmaciul sorții, 
Deslănţuit de jugul provedinţei. 

一 Dar cine ştii?... Ca viermele ?n țărînă 
Să te tirăeşti în cercul tău neghiob, 
Imprejmuit de pacea idioată, 

Mai bin’ ţi-a fi... — Ușoară-i împăcarea, 
Dar nobilă şi grea e libertatea! 


Adam. 


Spui lucruri mari, — mă prinde ameţeala. 

Eva. 


Eu le admir, sunt nouă şi frumoase. 


Lucifer. 


Dar ca ideea falnic să se 'ntrupe, 

Ti-e fără rost nu ţi-e destul știința, 

Ci-fi trebue și nimbul nemuririi. 

La ce ţi-e traiul scurt şi măsurat? 

Vezi ăşti doi pomi? — Ascund întreagă taina, 
Ce-oprită e de-al vost făptuitor. 

De guşti, vei fi ca Dumnezeu în ştire, 
Frumos și tinăr fi-vei tu de-apururi. 


Eva. 


Vezi tot tiran ne e făptuitorul!... 


Adam. 
Dar de mă 'nşeli? 
(Zarea se luminează puţin.) 
Corul ceresc. 


Amar de tine lume, 
Ispita te încearcă... 


Glasul Domnului. 


Păzeşte-te, Adame! 


Adam. 
Ce glas aud? 


Lucifer. 


Prin vreascuri bate vintul! 
— Puteri a firii, 
Ajutor, 
Să vă ciştig 
Vouă pe om. — 
(Vint, zarea se întunecă.) 
Aşti pomi s-ai mei!... 


Adam. 


Deci cine eşti ? Răspunde! 
Căci firea ta asemănată-i nouă! 


Lucifer. 


Priveşte-un şoim, ce'n nori își taie cale, 
Ori un sobol cu ritul în țărină, 
De alte lumi li-e priponită firea. 

Deci mintea ta nu poate să cuprindă, 
AL duhurilor înălţat lăcaș, 

Căci om ţi-e cea mai minunată treaptă! 
Şi cînelui un cîine-i idealul 

Şi cinste vede ’n prietenia lui. 

Dar precum tu lui Dumnezeu î-i eşti, 
Dindu-i blăstăm ori binecuvîntare, 
Astfcl privim asupra voastră noi, 

A lumilor de spirite părtaş”. 


Adam. 


Şi tu cum zici, de-acolo vii la noi? 


Lucifer. 


Aşa! "ntre tari eu fost-am mai puternic, 
Ce-am stat la tronul Domnului de sus 
Și parte-aveam din cea mai mare cinste. 


Adam. 


Atuncea tu, din cerul azuriu 
Pe lumea asta, cum te-ai pogorit? 


Lucifer. 


Nu mi-a plăcut un loc de-a doua mînă 
Şi vieafa scrisă 'n legile nătinge 

Si îngerii cu creer de copil, 

Ce vecinic laudă, — răul nu cunosc. 
Vreau ferbere — şi vreau desțelenirea 
Puterilor ce nasc o lume nouă, 

In care sufletul şi mintea să trăjască! 
一 Mi va urma, de vrea cutezătorul. 


Adam. 


Dar Dumnezeu ne-a spus că pedepsi-va 
Amar pe cel ce glasul nu-i ascultă. 


Eva. 


Adecă cum? Cănd calea ne-a croit-o 
Şi so urmăm, în chipul ăst i-e vrerea, 
Pedeapsa lui de ce să ne ajungă? 
Doar' n'o fi pus în drumul firii noastre 
Negrul păcat şi-a răului ispită ? 

Sau dacă da, — de ce ne-a aruncat 
La marginea prăpastiei eterne 

Cu cap năuc păcătuirii pradă? 

Ori dacă ’n gind purtat-a şi păcatul 
Ca pe-un orcan trezit de zile dalbe, 
De ce-ar greşi acest, cînd lărmueşte, 
Mai mult ca ziua care dă căldură?... 

Lucifer. 


lat” apăru întiiul filosof! 
Un lung şirag va mai veni, surată, 


Tot gîndul ăst gindind în mii de chipuri. 


Mulţi vor peri în casa de nebuni; 
Mulţi s'or sdrobi neajungîndu-şi ţinta. 
Lăsaţi-vă de vecinica socoată! 

In ori ce chip apar atîtea fețe 

Incît, privind tu rostul tuturora, 

Ştii mai puţin ca ’n clipa cea dintii, 
Să hotăreşti doar nici atunci n'ajungi. 
E moartea faptei ori-ce chibzuinţă !... 


Eva. 


Deci eu, Adame, rup un măr, ce zici? 


Adam. 


Le-a blăstămat. 
(Lucifer rîde.) 


Dar totuş rupe tu, 
Vom înfrunta noi ori și ce veni-va, 
Căci vrem ca Domnul ştiutori să fim! 
Eva. 


Si tineri, tineri mai presus de toate! 

Lucifer. 


Grăbiţi, grăbiţi, aici vă "ntoarceţi ochii, 
E pomul nemuririi ! 


(II trage cătră al doilea pom, un Cheruvim cu sabie de 


foc le stă în cale.) 


Cheruvimul. 
Mişeilor, în lături ! 


Glasul Domnului. 
Adam, Adam! 一 Necredincios mi-a! fost, 
Te las şi eu, să-ţi vezi puterea singur! 
Eva. 
Ne-am prăpădit! 


Lucifer. 
De-acum vi-e frică vouă! 


Adam. 


O nici de cum, — dar groaza deşteptării 
E ce vezi tu. Deci vin, acum, femee, 
Străin, pustiu e locul ăst acum! 


Corul îngerilor. 


Ah plingefi lacrimi, lacrimi de frafie 
A ’nvins minciuna, lumea e ’n perirel 


PE 


LA STÎNĂ. 


Găinușa “ncet răsare, 

Luna-f după Dealu-Mare, 
Plînge-un clopot de cioaie, — 
Vin ciobani! dela stină, 一 
Strungărițele de mînă, 

Ascult cîntec de cimpoaie, 

Și le rîde tuturora 

Faţa plină, bucălaie, 

Cum s'au prins sâ 'nvirtă hora... 
— Numai Sandu copilandru 
Nu să prinde ’n hora mare, 
Cîntă jelnică cintare .. 
Cimpoeriu — "1 ia de veste, 
Stă o clipă, hodinește, — 


Schimbă hora 'n cînt de jele: 
一 „Mândră fată ochișorii, 
Ochișori!, obrăjoriiv... 
— Să opresc în joc ficioril, 
Dumerindu-se de-odată. 
一 Parcar vrea să plîng'o fată, 
Fața îi arde vilvătaie.., 
一 Strigă Sandu copilandru: 
„Zi, căprare Niculaie, 
Zi, căprare Niculaie“! 
一 Şi cum arde focu mm stînă 
Și lumino buturugă, 
Vede baciul că luf Sandu 
| cad lacrime pe glugă... 

NIC. OTAVĂ, 

SCRISOAREA A III-A. 


Prietine, 

In numărul din urmă al «Luceafărului» ai 
publicat un articol iscălit U. T. Mihaiu și înti- 
tulat: Un curent neîntemeiat în literatura romi- 
nească. lată ce scrie despre el di Nicolae lorga, 
profesor la universitatea din București, în «Să- 
mănătorul»> (nrul 31): «Sub toată rezerva, ce e 
drept, se tipăreşte (în Luceafărul) însă şi un 
articol al unui dn U. T. Mihaiu, care pretinde 
a lovi în direcţia remînească ce se dă de un 
timp literaturii uoastre mai nouă. In vieaţa mea 
m'am văzut, nu la un tinăr romin de dincolo, dar 
la un gazetar semit de dincoace, atita furie 
zadarnică si atita neînțelegere absolută, față de 
curentul despre justificarea Si folosul căruia 
n'am, la o virstă ceva mai matură şi după o 
cugetare ceva mai îndelungăta decit a dlui U. T., 
nici cea mai mică îndoială. Şi în locul unei 
“cinstite literaturi trăgindu-și vieața din adinci- 
mile hrănitoare ale solului național, ştiţi ce vrea 
zisul U. T.: o literatură dialectală, fără trecut, 
care să fie şi cosmopolită, şi realistă Si să nu 
se inspire dela ţăran, ci dela «burghezimea mo- 
dernă, în care au străbătut ideile progresului 
şi-a cultrii apusene !» Poate oare-cine știe ce năca- 
zuri personale să ducă pe un tinăr la asemenea 
rătăciri, vrednice de a fi arse cu fierul rog care 
însânătoșază !» 

Astfel scrie despre Alexandru Macedonski al 
Ardealului acel bărbat, care prin activitatea sa 
ştiențifică, uriaşă sub toate raporturile, şi prin 
lupta sa neînfrîntă împotriva necinstei, minciu- 
nei şi a prostiei înveşmiîntate în aur şi onoruri, 
şi-a croit un loc de frunte între cei mai mari 
apostoli ai gîndirii și ai reformelor sociale în 
Rominia. 

Activitatea dlui Iorga nu se ţărmureşte asupra 
Romîniei liberc, ci cu deosebit înteres urmă- 
reşte tot ce lucrează Rominul de care-l desparte 
munții, pe care-l cunoaște temeinic, ca puţini 
alții în Ţară, şi îl admiră Si îl iubeşte pentru 
cinstea sa și pentru lupta ce o duce. De aceea 
se revoltă, găsind la un tinăr Ardelean idei rătă- 
cite, potrivnice idealului neamului care l-a născut, 
— fără să ştie cine e Ulpiu Traian Mihaiu, care 


* Răspuns la articolul «Un curent neîntemeiat în li- 
teratura rominească», publicat în numărul trecut al re- 
vistei noastre. Reducția. 


purtind numele celor mai mari conducători ai 
ginţii sale, face pe burghezul cosmopolit. 

Mărturisesc că, deși articolul cu pricina e în- 
dreptat în mare parte împotriva mea, eram ho- 
tărît să nu fac uz de învitarea ta Si să nu răs- 
pund nimic, lăsînd pe geniul dela Miinchen pe 
sama celor dela «Gura satului», unde numele 
său începe să devină celebru, pus în fruntea 
unui articol permanent. Dar cele cîte-va şire 
ale dlui lorga mi-au arătat că asemenea rătă- 
cifi trebue înfieraţi, chiar dacă între cele cîte-va 
sute de cetitori nu s'ar găsi decit un singur 
naiv, care zăpăcit de bogăţia de citate şi de 
nume culese din indicele vre-unui istorii a lite- 
raturii universale, a putut fi înfluențat de sa- 
vantlicul lui Uipiu Traian. 


* k k 


«In timpul ultim a erupt în literatura romînă 
un curent unilateral şi şovinist. Reprezentantul 
ecestui curent e poetul St. Iosif, cunoscut prin 
poeziile sale «Patriarhale» şi «A fost odată». 
Curentul acesta vrea să recunoască numai o 
literatură neoaşă, o literatulă natală (adecătelea 
cum «natată», coane Fănică 2), care trebue să-şi 
scoată sugetele (aviz celor cc vreau să ne în- 
drepte limba!) ori din trecutul nostru romantic, 
ori direct din vieața ţărănimei... Şovinismul 
acesta literar nu poate fi trecut cu vederea și 
cere o critică severă, o recenziune bazată pe fapte, 
din literatura (corect: literaturile) celorlalte po- 
poare» . 

Cine e cel chemat să scape literatura noastră 
de curentul cel greşit ? 

Ulpiu Traian Mihaiu ! Allons donc! 

Cum vedem articolul să întroduce cu o ne- 
cuviință, cu greşeli de stil și de limbă şi cu 
date neadevărate. Curentul de care se vorbeşte 
nu a erupt în ultimul timp în literatura noastră, 
ci el a existat decînd avem o literatură nafio- 
nală. Poezii cu subiecte din trecutul nostru au 
scris Bolintineanu, Alexandrescu, Alexandri, Emi- 
nescu etc. etc., vieața țărănimei o cîntă în ver- 
suri Coşbuc. DI Traian din Orăştie e rău in- 
format cînd crede că Iosif a scris numai.volu- 
mele citate. El a mai publicat un volum de 
«Versuri» şi patru volume de traduceri din 
Petofi, Verlaine şi Heine, precum şi o mulţime 

de alte traduceri din Göthe, Uhland, Arany, 
Ibsen etc. Cum să împacă aceasta cu «șovinis- 
mul» de care e învinovăţit? Cel ce şi-a dat 
silința să întroducă pe Ungurii Arany şi Petőfi 
la noi, credem că numai şovinist nu-i, cel ce 
traduce din Verlaine și Ibsen numai unilateral 
nu poate fi numit. 

Pe lîngă nepricepere să observă însă la marele 
critic miinchenez şi o doză de răutate, care 
provine din faptul că Iosif a avut cutezanța 
odată, cînd Mihaiu îl asoma cu cetirea versuri- 
lor sale lipsite de orl-ce licărire poetică, să-i 
spună în față că-l plictiseşte. De acelaş păcat 
m'am făcut şi eu vinovat, nu odată ci de sute 
de ori, şi de aici rezultă furia «tînărului cu nă- 
cazuri personale», cum îl numeşte di lorga. 

Nu pentru ca să-l apăr pe losif, care mare 
nevoie de apărător, ci pentru-ca să arăt cît de 
rău l-a priceput Ulpiu Traian II, vreau să arăt 
întru cît poate fi vorba de un curent în litera- 
tura romînă în fruntea căruia stă talentatul poet 
ardelean. 

L 


Intunecată-i steaua ţării noastre... 
Instrăinaţi trăim în zile grele, 
Si viitorul — plin de semne rele 一 
Vestește lacrimi numai, — şi dezastre... 


Spre vo! să "'ndreaptă glasul rugi! mele, 
Fraţi cîntăreţi ! Sus inimele voastre, 
Poeți pierduţi prin nori și 'n zări albastre 
Ce nu visaţi decit la flori şi stele... 


Nu osteniţi, ca 'n asfinţit de sară, 
Ci — treji la mîndrul sunet de fanfară 一 
Veniţi cu suflet Si cu vole bună 


Spre Soarele ce-i gata să răsară 
Să îndlțăm iar flamura străbună 
A dragostei de Lege și de Țară! 


Il. 


Cintaff umbriţi de-a flamurei aripă 
Sub care uriași bătrîni luptară! 
Au n'auziţi pe "ntinsele hotară 
Ce jalnic paseri mari de pradă ţipă? 


Şi nu vedeţi ce nouri să 'nălţară ?... 
Grea vijelie ’n fie-care clipă 
Nu spulberă comorile ’n risipă 
Chiar sfinta noastră doină stă să piară! 


Copii răsleţi ai mindrei noastre naţii! 
De mal trăeşte nm vol simţire vie, 
Veniţi atunci şi vă cunoaşteţi fraţii! 


Sădiţi în inimi vechia bărbăţie, 
Avinturi mari, eterne aspirații .. . 
Si numele pe veci sfinţit vă fie! 

Eu nu-s decit un singur glas din satul 
Pierdut în noapte... Numai o ființă 
Din miile ce-aşteaptă 'n suferință — 
Dar va veni odată mult visatul! 

Veni-va. — și cîntări de biruinţă 
Vor isbucni de-alungul şi de-alatul, 
Din munţi şi văi gonind pe Necuratul 
Ce vrea să stingă 'n voi ori-ce credință! 


Eu nu-s decit un sol, — eu sînt drumeţul 
Grăbit, — și noaptea înapoi mă cere... 
Sint flacăra pe care-o poartă vintul, 


Dar trebue să vină cîntăreţul ! 
El va slăvi măreaţa Înviere: 
Veniţi cu toţii să vestim cuvîntul !... 


In aceste trei sonete străbătute de focul sfint 
al adevăratei poezii, losif îşi precizează rolul 
ce-l ocupă în literatura noastră. El luptă îm- 
potriva curentelor venetice a pleiadei de cosmo- 
poliff «osteniţi ca "mn asfinfit de sară», ce caută 
în deșert să schimbe în sînge romînesc hrana 
exotică adusă din străini, el luptă pentru Re- 
Surecțiunea poeziei noastre naţionale, singura 
care are drept de existenţă. Fără să introducă 
un curent nou, el cearcă dimpotrivă să continue 
direcția sănătoasă începută de străbunii noştrii 
cari erau Romini buni, nu burghezi decadenţi 
şi cosmopoliţi. 

Cînd, peste mulți ani, să va scrie istoria lite- 
raturei romiîneşti, se va arăta cum după înce- 
puturile remarcabile ale poeţilor uoştrii mai 
vechi, au apărut cei doi mari luceferi Eminescu 
şi Coşbuc, cari au stăpînit cu lumina lor pu- 
ternică, ce să întregea reciproc, literatura noastră. 
Apariţia lor a fost nefastă pentru talentele mici, 
căci marii maestrii, orbindu-le cu strălucirea 
lor, a omorît ori-ce individualitate ce era poate 
în germene în sufletul lor, i-a subjugat, i-a 
schimbat în simplii imitatori fără valoare. Nu- 
mele lor nu va rămînea Si binele ce lau adus 
ei literaturii să va perde pentru generaţiile vii- 
toare. Numai puţini contimporani ai acestor 
uriaşi, poeţi adevăraţi ei înşişi, au putut să-şi 
păstreze individualitatea lor alături cu a maestri- 
lor, sunt rare nume ca ale dlui Vlăhuţă în 
România liberă, dela care am avea acelaş volum 
de versuri şi dacă nu scria Eminescu, şi a 
dşoarei Cunţan în Ardeal, care ar fi scris pro- 
babil aceleași poezii și dacă nu s'ar fi născut 
Coşbuc. Şi după aceştia va fi numit imediat 
losif de iterații viitorului. El a știut, ca Arde- 

lean trecut în România liberă, să recunoască 
deopotrivă rostul lui Eminescu şi a lui Coşbuc 
în literatura română, şi unind drumurile bătute 
de dinşii să-și croiască un drum nou, care 
isvorește din acestea. losif e, pe cât pot ob- 
serva eu cu ochii unui contimporan influenţat 
în mod fatal de împrejurimea sa, cel dintii care 
a trecut pe Eminescu şi pe Coşbuc istoriei, din 
care soarbe apoi putere, (precum au sorbit 
aceștia din predecesorii lor dela Costin şi Ne- 
culce pînă la Alexandri), pentru-ca, continuînd 
tradițiunea, să se validiteze ca o personalitate, 
ca o etapă nouă în istoria literaturei noastre. 

Meritul lui e cu atît mai mare, că prin acti- 
vitatea sa viguroasă Si prin talentul său puternic, 
el ține în cumpănă curentele nesănătoase pornite 
de pseudopoeţi ca Macedonschi, Karr, Caion, 
Dimitriad şi cum să mai numesc, ce folosesc 
epoca de tradiţie în care ne aflăm pentru ca 
să-și ciştige un nume cumpărat prea ieftin. 
Continuînd vechia tradiţie naţională el nu lasă 
să se împămintenească moda parazită întrodusă 
din stăini, unde ea poate avea un rost, la noi 
însă nu. Şi e de remarcat că cel ce scapă lite- 
ratura romînească de curente nesănătoase e iară 
un Ardelean, precum a fost Lazăr şi Coşbuc 
înaîntea lui. 

Si acuma vine un Ardelean rătăcit, ce nu-şi 
cunoaște îndeajuns părinţii, ce nu şi-a dat seama 
încă de truda şi lupta dusă de ei pentru neam, 
limbă şi lege, — căci altfel nu și-ar fi putut 
uita de ele în mijlocul simboliştilor dintr'un 
oraş nemţesc, — vine un rătăcit să strige îm- 
potriva singurului curent adevărat și sănătos în 
literatura noastră, contra curentului naţional Si 
să-şi facă reclamă insipidităţilor versificate de 
el, pe cari crede că publicul nu le ştie preţui 
şi nu le înţelege. 

Afară din Parnas! i vom striga, — can cu- 
noscuta fabulă a lui Alecsandrescu. 

Și unde îşi caută el motivele? 

«In timpul present, unde tind toate culturile 
a să nivela, unde să inschimbă (2) prin vapor 
și electricitate (şi benzină, bine înțeles) zi de 
zi milioane de idei între naţiuni, ar trebui să 
ridă toată Europa de fimpirea noastră mistică 
(of, of!) ... dacă n'am primi şi noi influenţe 
străine. 

Aï să te faci de risul Europei, o tu mistice 
timpit de Iosif! 

«Ce zice francezul reputat (eu îl ştiam pro- 

fesor la Sorbona) Emile Faguet ? Noi Francezii... 
am mers în şcoala Grecilor îmbucurindu-ne (2) 
de un Racine etc. Din Anglitera (Aşa zic şi 
TiganiD avem pe Montesquieu etc... Ce-a zis 
]. Costa (acesta e un «reputat» de naţionalitate 
nefranceză) după catastrofa răsboiului american? 
Spania... etc. Bohemia a împrumutat din toate 
literaturile străine: Ceh, . .. Vrchlicky,... Kwa- 
pil... Stolba... servus Biesina! Nu sunteți 
convinşi ? Stafi că Ulpiu Traian II mai are un 
«vagon» de nume şi îşi permite să citez pe |. 
Benavente, Blasco Ibanez, M. Picon, Emilia P. 
Bazan, criticul vehement, Unamuno etc. ». 

Prin toate aceste citate fără nici un rost vrea 
să arăte «că literatura romînă, trebue să fie în 
timpul nostru transitiv, dospitor — dacă să pre- 
tinde oglinda vieții (adînc!) — o literatură mi- 
litantă, resumtivă, renitentă! 

Tronc mătușă ! 

Aici nu-i vorba de «zid chinezesc», ce Iosif 
vrea să-l pună ca pavăză împotriva influinţelor 
străine, domnule Mihaiu. Dovadă că însuș tra- 
duce pe scriitorii străini în romînește. Ca ori-ce 
om cult şi el e pentru «înschimbul» de idei 
sosite cu trenurile electrice, dar tema poeziilor 
sale, esența lor va rămînea suflul naţional, el 
nu-și uită de strămoşii viteji de dragul unui 
inventator modern, el se va încălzi mai mult 
de fapta vitejască a unui simplu soldat romîn 
la Konigrătz, decît de născocitorul contabilităţii 
duple, el va găsi accente intime pentru ca să 
cînte pe bunica ce o reprezintă generațiunea 
Romînilor de inimă de acum opt-zeci de ani 
şi va lăsa decadentului dela Orăştie grija de a 
scrie ode automobilismului şi de a face litera- 
tură militantă. 


De cîntece-l Parisul plin 
Ca marea de sirene, 

Și nu mai pleacă cei ce vin 
Pe ţărmul miîndrei Sene. 


La Napoli, grădinele 
Nu știu ce e zăpada, 
Şi-n golfuri mandolinele 
Ingină serenada. 


Suspină ţitera'n Tirol 

Cînd, în tăcerea sfintă, 

Vre-un orb moşnaag cu capul gol 
Pe prispă stă și cîntă. 


Zănatec țipăt de viori 
E'n veselele ciarde, 
Cintarea asta-ți dă fiori 
Şi tremură şi arde... 

Dar creadă cine cum o vrea, 
Cum crede să-și aleagă ; 
Nu-s doine ca în țara mea 
Pe lumea asta 'ntreagă ! 


Cred că e inutil să mai insist asupra greşelii 
în care se găseşte «în general» autorul Adierilor. 
Voi căuta însă să relevez cîte-va calități ale sale 
«speciale» să-l arăt pe Ulpiu Traian II, pe acest 
geniu universal, ca filosof, pedagog, filolog, 
estetician, stilist etc. etc. 

Pentru a arăta cu cîtă ușurință de neiertat 
îşi profere dinsul savantlicul, citez următoarea 
caracteristică a lui Eminescu şi Vlahuţă: <Emi- 
nescu, poetul nostru cel mai mare (afară de 
Ulpiu Traian Mihaiu) a învățat dela Musset, 
Byron, Leopardi, Schopenhauer... Vlahuță, pro- 
zatorul favorit al Bucureștiului (vom scrie: săp- 
tămîna Paştiului !), e uns cu pomadă franceză, 
înrîurit de un Dumas, Flaubert, Balzac...» Ce 
a învățat Eminescu dela citaţii autori şi de ce 
se citează chiar aceștia? Intru cît e influințat 
Vlahuţă de Flaubert? De care Dumas, fiind doi 
şi atît de deosebiți unul de altul? Nu-i evident 
că Mihaiu scrie fără să gindească, fără să-şi 
dea sama de ce spune, numai şi numai condus 
de dorul de a părea savant prin aceea că citează 
nume de unde apucă? 

Ulpiu Traian i pedagog: «educația se reduce 
la frică, pedepse, ameninţări şi lovituri!» Eu 
Ştiu pe unul căruia numai 25 i-ar mai putea 
ajuta. 

Ulpiu Traian II filosof: «Fără adevăr nu există 
noroc (adec dacă cîştig lotul cel mare ce adevăr 
mare am spus ?) adevărul luminează, consolează 
(i-aş spune eu un adevăr care nu cred că l-ar 
consola), purifică Si trebue să știm cu toții, că 
adevărul e minciuna pe care-i toată societatea 
noastră clădită!» lată un paradox minunat. 

Un exemplu de logică: «Drumul spre adevăr 
merge însă prin tină şi e datorinţa literaturei 
noi, a arăta căile acelea unde(!) ajungem la 
adevăr fără să ne întinăm!» Cu alte cuvinte 
se impune literaturei noi o datorință, pe care 
nu o va putea ajunge nici odată, îndată ce se 
admite că drumul spre adevăr merge prin tină». 

Dar ce are să fie această literatură nouă? 
«O întreprindere serioasă, sarcastică severă, 
care să desrădăcineze tot ce e putred Si infectat 
în publicul nostru, ca niște măsele rele!» Adecă 
geniul din Miinchen se va asocia cu geniul de 
sub Arini şi cu genialul Bortoș și vor înființa 

o întreprindere... de a scoate măsele! Ulpiu 
Traian || nu va uita să ia cu sine nici acele 
materii medicale de cari pare a îi făcut adeseori 
uz, căci: «Avem lipsă de o literatură care să 
spele, să frece, să curețe, nu cu apă de tran- 
dafiri şi cu pene de păun, ci cu sublimat, vată, 
lapis şi carbol!» «Literatura această militantă 
spălătoare, antiseptică» nu va descrie «viața 
patriarhală a haiducilor şi hoţilor», care nu «in- 
teresează (scopul literaturei e a interesa?) pe 
omul modern, ci prezentul proaspăt cu istoria 
lui actuală (procesul Humbert, crima din strada 
Inocenţei). Pentru omul modern şi progresiv 
există numai present (prezentul, căci nu vorbim 
nemţeşte)». 

Uipiu Traian II ca stilist: ... «Miînile cari 
vor pune munca asta în mişcare... nu vor 
orbi lumea cu gesturi teatralice, din contră de- 
getele lor arătătoare, vor deveni un fel de pum- 
nale, cari vor junghia toată poezia patriarhală, 
sentimentală, antiquară ...» Cît de sculptural! 
sau: «Tot insul, de-ar fi cît de clonfoș şi de 
individual, are premergătorii lui (adecâ : săi).» 
lată un termin neaoş romînesc, care înlocueşte 
cu succes neologismul: original. Numai cît prin 
parfile bihorene însemnează altceva ! 

Şi acum e timpul să-l admirăm pe geniul 
dela Miinchen şi ca filolog, căci aici «combate 
tare». Degetele sale arătătoare, devenite pum- 
nale, se îndreaptă de astădatâ împotriva Scri- 
soarei mele dintii publicate în Luccafârul (No. 3), 
de care n'a priceput'o şi asupra căreia îşi revarsâ 
acea «dulce zăpăceală» ce-i învălue creerul, 
precum mârturiseşte însuş într'o poezie isvorită 
dintro exuberanţă de lirism. 

Cred că e inutil să mai repet ce am spus în 
articolul menţionat, căci el e la îndemînă ceti- 
torilor acestei reviste. Voi căuta însă în schimb să 
analisez ideile incoherente ale lui Ulpiu Traian lI, 
care, făcînd pe fie-care pagină zece greşeli ele- 
mentare de gramatică romînească se crede chemat 
să vorbească despre limba noastră. Nu filologii 
fac limba, — aceasta am accentuato Si eu, — 
ci limba adevărată se selectează din opurile 
scriitorilor de valoare și a oratorilor şi a po- 
vestaşilor distinşi. Un om născut cu bun simţ 
şi cu discernemînt artistic va învăţa să scrie. 
corect şi frumos din lectura marilor noştri scrii- 
tori. Nu pentru aceştia lucrează filologul, ci 
pentru cei ce s'au născut fără calitățile men- 
ționate. Filologul, aprofundînd tainele unei limbi, 


www.dacoromanica.ro 


274 


estrage din scrierile marilor scriitori reguli de 
gramatică şi de stilistică și le dă spre învăţare 
celor ce nu sunt în stare să facă ei înşişi această 
selectare. Un Sextil Pușcariu nu va învăţa pe 
St. O. Iosif să scrie romîneşte, dar Ulpiu Traian 
Mihaiu, care dela Dumnezeu mare nici bun 
simţ nici pricepere îndestulă ca să înveţe singur 
să scrie corect și bine romiîneșie, va face bine 
să înveţe de-arostul regulile gramaticei şi a sti- 
listicel stabilite de filologi ca Sextil Pușcariu ! 

«Nu avem încă o limbă comună. Limba noastră 
se compune din dialecte. Dialectele nu sunt 
stirpitura unei limbi. Din contră, prin nimic 
nu să esprimă mai vădit particularitatea şi in- 
dividualitatea unui popor, decit printrun idiom 
ori patois... o limbă literară nu are ca bază 
altceva decit mai multe dialecte. Dialectul e 
protoplasma unei desvoltări literare a limbagiu- 
lui. După ideea dlui Puşcariu ar fi dară cu totul 
greşit, ea cei din Muntenia să ţie morţiş la dia- 
lectul lor și să primească cu refuz (Par'că vor- 
beşte Miţa Baston dintr'o mahala a Ploeştilor) 
limba moldovenească ori ardelenească în care 
zace o viagă nepreţuită de poezie şi prospătate. 
Toate dialectele au valoarea lor. Dialectele dă 
lucrurilor culori mai vii (nu-i adevărat! Lucru- 
rilor nmai vopsitorul le poate da culori mai vil), 
o espresie virginală, prin dialect formezi ziceri 
(avem terminul technic: propoziţie !) netocite, 
chipuri originale (fac pictorii, nu dialectele), 
prin dialect înfloreşte, întinereşte şi să coace 
o limbă literară nedesvoltată... In toate dia- 
lectele dorm sumedenii de sentimente, de sim- 
boluri (iară facem simbolism ?) şi [de] instincte... 
Cu limba bucureştiană franțuzită balansează 
limbagiul (!) ardelean atins de viața (corect: de 
limba) germană şi în balansarea aceasta zace 
un antidot contra înveninării străine... .». 

Am citat o jumătate de coloană fără omiteri, 
căci ea ne pare clasică ca incoherență logică, 
ca superficialitate a gîndirii, ca model de stil 
impropriu, zăpăcit și confuz ca tot ce isvo- 
reşte din capul cel mai mare din cite am văzut 
vreodată. 

Nu-i adevărat că «nu avem o limbă comună». 
Toţi Rominii vorbesc aceeași limbă cu particu- 
larităţile sale precise, deosebite de ori-ce altă 
limbă de pe fața pămîntului. Că «limba noastră 
se compune din dialecte» o ştie ori şi cine, 
dar Ulpiu Traian Il, care are pretenţii de lim- 
bist, nu știe cari sunt acele dialecte, de oare-ce 

vorbește mai jos de «literați ardelenești, mol- 
dovenești, dimbovițeni (!2) în a căror trei dia- 
lecte zac celulele şi capilarele pline de sevă şi 
putere a limbei literare.» Falş, archifalş! Limba 
romînească, comună tuturor Romînilor, se deo- 
sebește în patru dialecte: cel dacoromîn, cel 
arămîn (sau macedoromîn), cel istroromîn și 
cel meglenit. Dinire acestea cel dinții, vorbit 
de vre-o 95%/0 a populaţiei întregi, se împarte 
în subdialectele: moldovean, muntean (un dia- 
lect dimbovițean nu există şi terminul acesta 
întrodus de Mihaiu clonţosul e impropriu căci 
nu corăspunde estensiunei geografice a sub- 
dialectului muntean), bănățean, ungurean, arde- 
lean. «Dialectele nu sunt sfîrpitura unei limbi». 
Ce va să zică fraza aceasta? Ea să poate în- 
țelege — cu oare-care bunăvoință — numai așa: 
«Limba nu stirpeşte dialectele». Dar simbolistul 
din Miinchen şi amatorul de espresii «puternice», 
a tradus pe germanul «Missgeburt> prin «stîr- 
pitură» şi l-a pus la singular ca în limba din 
care a tradus. Apoi confundă cuvintele idiom 
şi patois (precum ma! la vale confundă «limba» 
cu «limbagiul») şi pe amîndouă cu «limbă», 
căci numai limba, nu dialectele esprimă indi- 
vidualitatea unui popor. Nu-i adevărat că o 
limbă literară are ca bază mai multe dialecte. 
Orice limbă literară s'a născut dintr'un singur 
dialect şi numai mai tirziu a fost influențată 
mai mult sau mai puţin de alte dialecte, ast-fel 
limba literară franceză s'a născut din dialectul 
de Ile-de-France, cea italiauă din dialectul flo- 
rentin, cea germană din dialectul saxon, cea 
romînă din dialectul muntean etc. Ce urmează 
apoi e într'adevăr minunat. Mihaiu, fără să vrea, 
spune un lucru adevărat, inconştiu a priceput 
bine ce am scris eu. Cetiţi fraza: «După ideea 
lui P....» pînă la urmă şi vă minunaţi cum 
vrea să mă combată şi cum... să combate pe 
sine! In sfirşit fraza din urmă a părţii citate e 
o dovadă mai mult de absurdităţile de care 
bîjbăe articolul. Limba literară trebue lăsată să 
se desvoalte în deplină libertate. Să lăsăm fran- 
țuzismele din ziarele bucureştene, să lă:ăm și 
germanismele lui Ulpiu Traian să se grămă- 
dească, pentru-ca din balansarea lor să reiasă 
... limba romînească purificată de srrăinisme! 

Dar e deajuns! 

Ulpiu Traian Mthaiu are dreptul să scrie 
atitea insipidități cite îi place, să ne spurce 
dulcea noastră limbă strămoşcască cit voeşte, 

să cerce să răsbată cu ideile sale de burghez 
cosmopolit ori de cîte ori va avea chef. Hirtia 
e răbdătoare, legile încă n'au ajuns la perfecfia 
de a interna cu forța pe cei ce aiurează. 

Eu am cercat să arăt că articolul său cu 
pretenții de a lupta contra uuui curent ne- 
sănătos, e îsvorit din mintea nematură, din gin- 
direa confuză şi nelogică a unui tinăr influenfat 
de curente străine nouă, pe cari nu le-a price- 
put, a unui pretins talent artistic, care mare 
nici cea mai mică aplecare artistică, nici o 
umbră de bun simţ. 

Toate acestea nu le spun, pentru-ca să mă 
răzbun de atacurile aduse persoanei mele. Dim- 
potrivă recunosc că într'un punct, Mihaiu Bra- 
vul are dreptate; cînd reduce la valoarea lui 
adevărată volumul meu de proză și versuri 
«Juvenilia». Profit de ocazia aceasta pentru-ca 
s'o spun eu însumi: încercările acelea adevărat 
juvenile mau nici o coloare şi regret că le-am 
publicat. Păcatul meu e însă de iertat, dacă 
se consideră virsta în care a fost comis. Indată 
ce am cîştigat convingerea că nu-s de poet, 
ma'm lăsat de poezie și mi-am îndreptat toată 
energia Si puterea de muncă în altă direcţie, 
unde sînt convins că voi putea lucra cu succes. 
Asta e deosebirea între mine şi Mihaiu: amîn- 
doi am pubiicat la vîrstă de 20 de ani un vo- 

lum de literatură proastă. Dar precînd unul din 
noi şi-a recunoscut greSala，celelalt continuă a 
a scrie versuri detestabile. Dacă aş vrea să mă 
răsbun, n'aş avea decît să analizez vre-o două 
poezii ale genialului meu compatriot,... îl las 
însă în grija celor dela «Gura satulul» Si tot 
lor le predau sarcina de a răspunde la replica 
pe care — sunt sigur — Ulpiu Traian Il. nu 
va întirzia s'o facă acestor Sire，cu un aparat 
savantlic uriaș, strins din toate enciclopediile. 
Mie mi-e milă de timpul pierdut în zadar Si 
şi de tine, prietine, care, ar trebui să te ţi! de 
făgăduință Si să pui coloanele revistei tale la 
disposiția noastră pentru o polemică din care 
cetitorul m'ar putea trage nici un folos.* 


Viena, August 1903. 
Dr. Sextil Puşcariu. 


* Timpul nu e pierdut în zadar, fiind-că nu e sufi- 
cient a ignora eventual zaflemiza ideile eronate, cari sunt 
încuibate în creerii unei părți din tînăra generaţie, — 
nu! — ele trebuesc combătute, înlăturate și înlocuite 
cu altele mai încuscrite cu adevărul. Cînd am publicat 
articolul d-lui Mihaiu, care nu e tocmai «solitar» la 
asta ne-am gîndit. l 

On. public cetitor, matur Si imparțial cum este, ştie 
deosebi griul de neghină şi înțelege intefiunea noastră. 

Cit pentru mine, prietine, numai pînă atunci mă obligă 
cuvîntul dat, pină cînd am de-a face e un amnar şi-o 


cremene. 
Bun tnvarăş T. 


WE 人 AS 


MĂ-MBATĂ AMINTIRILE... 


Mâ-'mbată amintirile eterne 

A vremilor frumoase din trecut, 

Și stau vrăjit sub dulcea lor povară, 
Cu inima și sufletul pierdut. 


Incet și clar răsună a ta voce 
— Și parcaș auzi-o 'n adevăr 
Și-ți simf îmbătătoarea respirare 
Și farmecul suvifelor de păr. 


De lacrime ai umede pleoape 

Cind påtimaş la piept cu drag te string 
Și în văpaia dulce-a 'mbrățișării 

Stau mijlocul subţire să ţi-l fring... 


Pe pieptul meu a lene-ți razimi capul 
Și mă cuprinzi cu brațe calde, moi, 
Eu imi lipesc cu foc buzele arse 

Pe umerii tăi albi, rotunzi şi goi. 


Te-ai sbate, să te las, dar maï putere 
Eu te-aş lăsa, dacă maş îndura.... 
Infiorați uităm de lumea "'ntreagă 
Ținindu-ne în brațe, draga mea. 


In mreaja amintirilor eterne 
Cu inima și sufletul pierdut, 
Din nou trăesc întreaga fericire 


A vremilor frumoase din trecut. 
Blaj. EMILIAN. 


TNI 

SEMINARISTUL.' 


S. Secula. 


Abea sosit din vacanța de Crăciun, lancu Vul- 
tur, se tot plimbă prin odaia lungureață, ală- 
turată cu poarta Seminarului din Arad. E obosit 
de drum, și nu închisese ochii o clipă în 
noaptea premergătoare; ș'apoi în zilele Cră- 
ciunului — a înotat în petreceri, nu altă. Obo- 
sit, e seara tirziu; dar să se culce, par'că nu-i 
vine... 

Mai s'așează pe scaun, mai se "'nvirteşte prin 
odae, Si îşi chinueşte de foc «tuleele» abea 
apărute pe sub nas. Din vreme 'n vreme cîte 
un zimbet îi luminează fața, mai cîte un oftat 
intretăiat de respirație i scapă. Se opreşte; 
apoi iarăşi măsoară lungimea odăei, pe neso- 
cotite. 

Ei, de! Aşa e omul, omul tînăr; mai ales 
cînd se întoarce de la cîte o petrecere de la 
țară! Cite ilusii nu-ți hrănesc, cîte visări nu-ți 
înseninează, cîte amărăciuni nu-ți îndulcesc: 
doi ochi întilniți 一 din întîmplare! 

Muncit de un gînd, sau mai bine zis, urmă- 
rind cu gîndul un «vis», lancu se aşeză la 
masă și, cu privirea ţintă în tavan parcă as- 
cultă şoapte din alte sfere... şi fața lui în- 
cadrată de un zimbet, e senină — ca o lună 
plină. 

Apoi iarăşi pleacă ochii în jos, îşi face o 
țigară şi o aprinde. 

Vineţiu fumul se înalță în rotocoale apro- 
piindu-se de tavan, de cînd sufletul lui lancu 
se îndepărtează dintre zidurile seminariale, şi 
în albastrele zări doru-i veghează în preajma 
idolului gîndurilor sale. 


In amintirea lui vie se perîndează momente 
din nopțile albe făcute în sărbătorile Crăciu- 
nului. 

Dar somnul, frate cu întunerecul, încet pleoa- 
pele-i închide pentru a da vedeniei drumul în 
imperiul viselor . . 

lancu se vede în satul Agriş la «representaţia 
teatrală» dată de băeţii şi fetiţele din şcoala 
satului, sub conducerea «d-rei Lucreția». Şi 


* Din volumul «Povestiri şi schițe» ce va apărea în 
curind. Atragem de pe-acum luarea aminte a On. pu- 
blic cetitor asupra acestul interesant volum. Red. 


schimbul de vorbe dulci şi priviri aprinse ce 
a avut cu frumoasa domnişoară... par'că le 
trăește din nou, simte acele dulci și tainice 
emofiuni din clipele atit de grabnic trecute... 

In seara zilei de Sf. Stefan, în salonul no- 
tarului din sat, la sunetul de scripcă se întinde 
«Hora cu perna». 

Stăpina casei, ia o perniţă 'n braţe se oprește 
în faţa soțului său. Pune perna jos și inge- 
nunchează. El îi urmează, apoi o sărută, se 
ridică amindoi Si cu perna în braţe fac odată 
ocolul salonului. 

Apoi pleacă stăpînul casei cu perna, se lasă 
în genunchi în faţa Lucreţiei... 

... O ameţeală, un leşin parcă îl cuprinde 
pe lancu... se reazimă de perete... cînd se 
trezeşte: Lucreția îi stă în genunchi... 

El tresare: Adormise, Sezind la mescioara sa 
din Seminar. 

Işi netezeşte fruntea, dă cu mîna pe la ochi, 
— îşi trece mîna prin păr, apoi se ridică. Face 
o ţigară, se invirteSte de cîte-va ori în jurul 
mescioarei, apoi 'se opreşte, şi rezemat de 
mescioară își urmăreşte, deșteptat, gîndurile se- 
nine pornite la drum în visu-i. 

Işi reamintește deliciosul «vals>...: Cum o 
ținea strîns la piept, pe umăr ea i se lăsa mo- 
latec, cu ochii păscindu-l, — şi pe lunecate, 
ei măsoară în rotiri salonul. Mulţi ochi sclipind 
de admiraţie îi urmăresc. La «Ardeleana», ea 
zimbind sa legăna în plimbare, şi învirtită pe 
sub mînă în braţe îi cade... 

Cât farmec în ochi, în zimbet, în legănat, şi 
în strîngerea în braţe!... 

Și par'c'aude Si acum cum şoptesc într'un 
colț popa din Drauţ şi cu cel din Măderat; 

一 Ce «teolog», măi frate! Ce mai ginere, 
ce mai capelan! 

一 Aşa-i, răspunde celalalt; dar unde îți stă 
ție în mînă o parochie de »clasa întiiu?» Ştii 
că e om cu opt clase şi «maturitate». 

— Asta mă gîndesc şi eu. 

— Şi văd că i s'au aprins călcîiele după 
învăţătoarea noastră. Dar nici dînsa par'că mar 
zice ba... 

— Că asta aşu-i. Dar cum ru era mai eri 

profesoara la învățătorul Creţu, parcă nu sa 
pupat iepureşte cu fata mea?... 

— Cred, asta cred... 

— ... cînd a rămas'o la cărți. Şi mă tot 
uitam cu ce poftă o săruta... 

一 Heee...! 

Si clipă cu clipă, ca mărgele nestimate amin- 
tirile i se înşiră în gind. 

Trecuse un an Si maï bine. 

lancu Vultur, bursier al Diecesei Aradului la 
facultatea de teologie din Cernăuți, vine pe 
vacanța de Paşti la Arad. 

Ştia că Lucreția a fost trecută la şcoala de 
fetițe dintran suburbiu al Aradului, unde stă 
cu mamă-sa văduvă şi cu o sorioară care e 
«tot-deauna bolnavă». 


AL. LIUCA: PĂSTORUL. 


Dar, lumina lămpei ajunsese în agonie şi 
lancu îi dă pufăitura de graţie şi se culcă. 

Grăbit somnul i crupinde ființa muncită de 
dragoste şi nedormire, purtindu-i sufletul ne- 
adormit în senina lume a viselor... 

O, cîte el de fericit! Somnul obositului 
reunit cu visurile tînărului îndrăgostit, alcătuesc 


cea mai deplină fericire omenească. 
WWW. 


Cuprins de dor, dar par'că... şi stăpinit de 
o nelinişte el pornește spre «strada Săcurii», 
— la Lucreția. 

Vintul de primăvară timpurie cutremură ar- 
borii încă pleşuvi de prin curţile şi grădinile 
pe lângă cari trece; şi isbiturile de ramuri dau 
un sunet lugubru, pe cînd sinistru norii se 


adună pe catapeteasma cerului. 
ca.ro 

— Eată şcoala!... exclamă lancu, şi îşi 
duce pumnul strîns la inimă... 

Se apropiase deja de vechea şcoală, unde 
locuia Lucreția, și 一 Dumnezeule! era poarta 
cernită : semn de mort în casă! 

一 Elenuţa, sărăcuţa, o fi murit! îşi zice el. 

Si tot corpul începe să-i tremure. 

Mai are cîți-va pași s-'ajungă la poartă. 

一 Păcat de ea, sărăcuţa. 

— Mare păcat. Doamne iartă-ne, dar de ce 
o fi murit, maică? Vorbesc între ele două 
femei pe care le întilneşte în drum Iancu. 


LUCEAFĂRUL 


Nrul 16—18, 1903. 


— Acu o săptămînă a fost la petrecere, la 
bai, şi... 

一 De-acolo să i se fi căşunat moartea? 

— A prins'o un junghiu, şi cum vezi a dat-o 
gata. 

一 Şi tot frumoasă a rămas Si moartă. 

— «Bal... frumoasă ?...» lui lancu i se 
întunecă mintea. Sudori reci i curg pe frunte. 
Se repede în casă, Si — în fața catafalcului 
împodobit cu flori el încremeneşte ... lar lacri- 
mele-l pornesc potop... 


cr 一 一 = 一 一 一 一 一 


Ses Qe Septembre. 
(Bak) 


Qunt Slot astă-ză încă pe lunca "n E 
GA geam își bat frunza azi plopii cărunii, 
Nar vile s apropie lumea de gheaţă, 
S'arată zăpada pe Refut de caunii. 

Cu pieptul meu när e azi primăâtară 

Si "n îmimă-wi arde Tăpate acuma, 

Car fire cărunle încep să răsară 


Da plele-mi negre Meste-se bruma. 


Sa sculură floarea, dala se duce... 
Sa braul meu dină, frumoaso, degrabă, 
ON razim ază capul la sînul meu dulce 


Si poale ca mine miÄ plinge Na groapă. 


— (9) spune-mi Jeni-dei cu lacrimi să nărvă, 


Sicriul ce-aluncea mă smulge din \ume, 


A A i N va alui pule- să dârvi, 


Sa schimbi cu un altul unNatu meu nume?... 


Frumoase, tu lul cernit de-l aruncă, 
Da steag irist de jale mi-l leagă da cruce, 
Cin “groapa adîncă Jeni-d0i atunci, 

oh RR de ee E cu mâne Va duce: 
usc pentru tine la Vacrimi armare, 
Pe grabnic uitatu-mi-at moașlele reci, 
> cana săă leg eu inimă care, 


Si-acalo iubi-Ja, iubire de deci! 
C)oatian Goga. 


NI y 

O SCRISOARE A MITROPOLITULUI ȘULUŢIU. 


— La biografia lui Andreiu Mureşan, — 


Laureatul nostru poet Andreiu Mu- 
reşan, pre cum ştim, în anul 1842 se 
căsătorise cu Susana Grecean, fica preo- 
tului gr.-or. din Braşov Vasile Grecean. 
Căsătoria lor în durata celor 21 ani, câţi 
i-au trăit împreună, a fost îndestulită Si 
fericită şi de Dumnezeu cu opt copii 
binecuvîntată. * 

O singură dată să vede a fi fost tur- 
burată căsătoria lor şi aceasta din motiv 
că soția sa era de religiunea gr.-or., iar 
el de cea gr.-cat. Lucrul sa întîmplat 
la anul 1854. 

Atunci el se afla în serviciul guvernului 
din Sibiu ca concipist și translator pentru 
limba romînă. Ca atare Mureșan veni în 
contact cu marele Mitropolit Şaguna, 
care iubea foarte pe laureatul poet. Cu- 
noscutul talent, naturelul plăcut și ser- 
viciile prestate la „Telegraful Romiîn“ 
în primii ani ai acestui vechiu ziar ro- 
rominesc îi asigurase cu desăvirșire lui 
Mureşan amicifia şi protecţia nemurito- 
rului Mitropolit. 

Poate sub ifluința aceasta, la mai sus 
amintitul an, soţia lui Mureşan îl înduplecă 
să ceară dela Mitropolitul gr.-cat. de 
Alba-lulia şi Făgăraș, Alexandru Șterca 
Șuluțiu, permisiune, ca să-şi poată crește 
copiii în religiunea gr.-orient. a mamei 
lor; sau precum să află indusă scrisoarea 
lui Mureşan în protocolul episcopesc: 
„Andreas Muresan penes Excelsum C. 
R. Locum tenentiale Consilium Conci- 
pista petit facultatem proles suos in Re- 
ligione non unita, quam ejus uxor pro- 
fitetur, educandi“.? 

1 Vezi |. Raţiu, Viaţa şi operele lui Andreiu Mureşan. 
Studiu istoric-literar. Blaj, 1900, pag. 32 și urm. 


2 Protocollum episcopale pro anno 1854 ductum, 
No. 897. 


Scrisoarea din cestiune a lui Mureşan 
a fost notată la 11 Noembre n. (30 Oc- 
tombre v.) anul 1854, precum apare din 
protocolul episcopesc. Dar azi nu se mai 
află archiva Mitropoliei dela Blaj; ori 
sa pierdut, ori a fost scortată din ar- 
chivă dimpreună cu actele. Se poate însă 
deduce asupra caracterului şi confinutu- 
lui ei din răspunsul ce Mureşan l-a primit 
dela Mitropolitul Şuluţiu. 

Se vede din acest răspuns, că Mureşan 
a trebuit să fi trecut prin mari lupte 
sufletești, pînă în urmă se hotări să ceară 
Mitropolitului un lucru atît de delicat şi 
atingător de conștiința sa de credincios 
al bisericei unite şi absolvent al semi- 
nariului teologic din Blaj. 

Nu facem însă nici un comentar, ci 
publicăm răspunsul înțeleptului Mitropolit 
Șuluţiu, aşa precum îl aflăm conservat 
în protocolul episcopesc al lui Suluftiu 
de pe anul 1854, la No. 867: 


Suplica dtale primind-o, cu durere observ 
trista stare dtale si a casei dtale si aceasta cu 
atit mai dureroasă impresiune îmi face, cu cît 
lecuirea răului, care o cauţi la mine, eu nu ţi-o 
ştiu, nu ţi-o pot da. 

Cu dta vorbesc ca cu un om înțelept. Dta 
stii, că eu sunt pus de episcop, nu ca să dis- 
pensez Si să promovez călcarea legilor biseri- 
cești și politiceşti în treaba aceasta puse, ci ca 
să priveghez şi asupra celor subordinaţi, ca cu 
toată străşnicia să le păzească. 

Ştii, că un episcop adevărat nu poate fi in- 
diferent cătră religiunea sa, ci trebue în cuno- 
ştință să fie convins despre adevărul care gura 
îl mărturiseşte. 

Intreb dară, cum ţi-aș putea eu împlini ce- 
rerea, care taie în cunoştinţa Si în caracterul 
cel religios al unui credincios și legilor şi re- 
ligiunilor sale episcop ? 

Eu joc cu acestea nu pot face, ca să pot 
gratifica, sau acelora, cari se ţin de staulul meu, 

cărora trebue să fie esemplu statornic în cre- 
dinţe, sau a acelora, cari voesc legea nouă, 
de care eu sunt convins, că-i cea apostolicească 
străbună Si mîntuitoare. 

Văd că relaţiunile căsătoriei dtale sunt prea 
delicate şi ispita în care te afli prea mare, dar 
tocmai pentru aceea, că Si eu am fost căsătorit 
și încă fericit în căsătorie, prea bine ştiu ho- 
tarele, pînă unde trebue dragostea bărbatului 
să se întindă cătră soția sa cea bună şi iarăși 
pină unde să îngăduiască un adevărat şi în- 
țelept bărbat loc cererilor şi pretenţiunilor muierii 
sale 一 Si dacă acestea să înting la călcarea de 
cunoştinţe şi de legile religiunei bărbatului Si a 
acelora politiceşti, — ori cît de mare să fie îm- 
prumutata iubire între căsătoriţi şi ori-ce să se 
întimple, un bărbat cu caracter, temător de 
Dumnezeu şi onorator de legile religiunii sale 
şi cele politiceşti, nu va da loc nici odată la 
o cerere a muierii sale, omoritoare de cunoştinţe 
şi datornică ascultare cătră străbuna lui religiune, 
dar Si o muiere înțeleaptă, bună și iubitoare 
întradevăr de bărbatul său, cu de acest fel de 
pretențiuni nu-i va sta nici odată bărbatului 
său înainte. 

Eu nu pot pricepe, cum o fată de preot ne- 
unit să nu fi ştiut măcar dela părinții săi, — 
dacă dta nu i-ai spus, — relaţiunile creşterei 
pruncilor din căsătorie mestecată ; încă tocmai 
de nau ştiut, încă dacă ea sincer te iubeşte 
şi nu voeşte într'adins a-ţi scirbi şi voia-ţi şi 
a-ți turbura şi cunoștința sufletului 一 pentru-că 
eu nu te pot ţinea de indeferent cătră sfinta 
unire, ci precum se cade la un credincios cu 
caracter fin al ei, ești în cunoştinţă alipită de 
religiune-ţi Si a căuta pretexte nelegiuite la spar- 
gerea casii, nar trebui să pretindă dela dta 
aceea, ce —- cum înțeleg — pretinde şi dacă 
pretinde, și cu dragoste nu o poţi capacita, sau 
nu vrea a se capacita, că aceea nu-i poți da 
dta nişte pretenţiuni, care taie în caracterul unui 
bărbat de cinste şi unui fiu credincios şi sta- 
tornic cătră religiunea sa, de a ajunge să poţi 
tocmi ca Machabei pentru lege, încă cu băr- 
băţie şi tărie sufletească eşti dator a le respinge 
şi a nu le împlini, că avem triste pilde, cît 
dacă vede muierea, că lacrimile și cererile ei 
cele nedrepte triumfează asupra tăriei sufletului 

bărbatului, atunci pretenţiunile ei nu vor avea 
nici un ţărmure. Semiramis ceru dela bărbatul 
său să împărăţească numai o zi cu putere de- 
plină regească şi împlinindu-i voia — fireşte 
din necumpălata cătră dinsa dragoste — fu destul 
să cadă jos capul slabului ei bărbat în acea zi. 

Onorate domnule! iară zic, eu vorbesc ca 
umil înțelept. Pavel apostolul porunceşte, ca 
bărbatul să-şi iubească muierea sa ca şi trupul 
său. Fă Si dta aşa, căci căsătoria e numai le- 
pătură trupească, sau contopire tainică a lor 
două trupuri în unul. 

Insă cînd îți împlini această datorie, să-ţi 
aduci aminte, că ai şi suflet şi sf. Pavel Apostolul 
nu oblighează pe bărbaţi să-şi iubească muierile 
sale mai mult decît sufletul său; că iară Isus 
Christos zice: că ce folos ar fi dacă ar dobindi 
omul lumea toată şi îşi va pierde sufletul? așa 
dară, de eşti — precum sunt convins — în 
cunoştinţă legat de străbuna lege a dtale şi nu 
ești cîrmuit de un indiferentism, lasă-ţi muierea 
să se apropie numai de coasla-ți din afară, dar 
să nu te laşi să-ți ia ce-i mai scump și mai 
nobil în lăuntrul pieptului dtale; învaţă virtute 
dela nevasta dtale; vezi, citu-i de tare, cîtu-i 
de statornică, citu-i de zeloasă în religiunea sa. 
Şi apoi dta, ca bărbat şi cap muieri, să fi mai 
slab în credință ? mai indiferent către religiunea 
dtale ? să te laşi, ca muierea să te ducă unde 
va vrea şi în treaba sufletului ? să te daf amă- 
girei Evei, ca să calci cunoștința sufletului Si 
să guşti din pomul cel oprit? 

Darul lui Dumnezeu să-ți dea tărie sufle- 
tească a învinge această grea ispită a Evei Si 
pe soţia dtale să o luminezi, ca acelea să facă 
şi să poftească, ce sunt spre folos şi de min- 
tuirea sufletului bărbatului său. 

Despre alta rămînind etc. 


După primirea acestui răspuns între 
Șuluţiu şi poetul Mureşan s'au întrerupt 
ori-ce fel de legături prietineşti. Cînd la 
1862 Mureşan întilneşte pe Şuluţiu îm- 
preună cu Șaguna, el — precum mi-a 
comunicat văduva poetului — sărută mîna 
numai acestui din urmă. 

Dr. loan Raţiu. 


NP 

O SCRISOARE. 


Ma apucat iar dorul să scriu... Ce? 
Mai ştiu şi eu! La tot cazul însă ceva 
interesant, căci n'am încătrău. 

Ei vezi, aşa suntem noi, „noi ceştia- 
lalți !** Dela noi toţi aşteaptă ceva 
„extra...“ De eşti poet, toţi aşteaptă 
să vorbeşti mereu în versuri, din gură-ți 
să curgă numai vorbe cadenţate, să scu- 
turi poesiile ca din minecă... De te-au 
pus păcatele rele să scrii, într'o clipă de 
melancolie, ceva lucruri mai hazlii, pre- 
sărate cu cîte-va grăunţe de satiră, toți 
aşteaptă ca tot al doilea cuvînt ce-l ros- 
teşti să fie o glumă, o observare cu spi- 
rit, o schîntee... A da, asta e fatalitatea 
„renumelui!“ 

Tu, dragă prietene, azi-mîne ai să 
ajungi „fiscaleş“', azi-mine ai să-ţi ceri 
sara în birt scuzele prietenilor, că nu 
poți sta mai mult „dar te așteaptă ne- 
văstuța cu cina“... azi-miîne vei ajunge 
om făcut, primeşte dară sfatul ce ţi-l dă 
un prieten păţit: fereşte-te să devii „re- 
numit!“ Fereşte-te de asta cum ar fi 
trebuit să se ferească Eva să aşculte de 
ademenirile şerpelui, cum ar îi trebuit 
să se ferească Adam de vorbele amăgi- 
toare ale Evei, cînd l-a îmbiat cu mărul 
pomului oprit — şi vei fi fericit... vei 
avea dreptul de-a vorbi şi scrie cînd 
vreai, cum vreai şi ce vreai. 

Mai bucuros aş scrie acum despre 
polul nordic, despre ştirile ce-au sosit 
în vremea din urmă despre soartea neîn- 
fricatului explorator polar Andree, mai 
bucuros aş descrie o călătorie pe sanie 
prin înghieţurile Groenlandei, prin finu- 
turile arctice, unde o jumătate de an e 
noapte (sărmanii păzitori de noapte!) şi 
cealaltă amurg şi anul întreg frig... 
frig... aş trece poate şi dincolo de po- 
lul nordic, dacă nu mar alunga dela 
masa de scris căldura. 

Vezi, dragă aşa mi se întimplă de cele 


1 Din Volumul «Impresii», ce va apărea în curînd. 
Red. 


mai multe-ori, cînd mă pun să scriu... 
natura nu mă lasă. larna nu pot scrie, 
fiind-că, neavînd foc, îmi înghiață de frig 
degetele, cerneala şi vina poetică; vara 
aş scrie, dacă soarele nu ar sta să mă 
topească cu razele lui ferbinfi . . 


Să nu te aștepți dară din partea mea 
la scrisori „à la comandă“, n'am să-ţi 
scriu decît după ploaie, căci ploaia nu 
numai pămîntul îl face roditor, ci și 
creerii de scriitor... Eu am observat, 
că vara trecută după vr'o furtună cit de 
mică, numărul poeziilor şi nuvelelor 
creștea cel puțin cu 10%... 


Scrisoare asta fireşte-i excepție... o 
scriu deşi n'a plouat de mult, dar' cum 
stam azi dimineaţă în ușa grădinii şi mă 
uitam la trandafirii înfloriți, la garoafele 
mirositoare, mi-am adus aminte de zilele 
cînd ambii ceream permisia să ne împo- 
dobim cu cîte un boboc de „rosa Paulina“ 
şi ma cuprins dorul să-ți scriu, să-ți 
povestesc despre vremile trecute. 


Sezind în umbra pomilor din fundul 
grădinuţei, de multe-ori a venit vorbă de 
tine şi de cîte-ori o guriță frumușică 
dădea expresie regretelor, că te-ai dus, 
doream şi eu să mă fi dus departe, de- 
parte, ca Si depărtarea mea s'o fi regre- 
tat, dacă... 

Ei da, dacă... ar fi regretat-o... 

Și ce mîndră s'a făcut acum! Așa de 
mîndră, încît de multe-ori eram gata să 
şterg din programa noastră punctul în 
care e vorbă despre neatirnarea noastră, 
despre rezistarea noastră tuturor influen- 
telor străine... O, doi ochi frumoși sint 
un argument, ce apasă greu în cumpăna 
unui tinăr, cînd cerul e senin florile mi- 
rositoare, cînd pe arbori cîntă vesele pă- 
sărele.... 


In oglinda ăstor ochi atit de frumoasă 
îmi pare vieața... o, da, numai viața e 
frumoasă. Nașterea, moartea, sunt urite! 
Urite ca pămîntul, cînd, căzind intiia ză- 
padă, se naşte iarna: — mocirlă aici, 

mocirlă colo... Urită ca pămîntul, cînd 
topindu-se zăpada moare iarna: mocirlă 
aici, mocirlă colo... 

Numai viața e frumoasă! Frumoasă ca 
pămîntul acoperit de giolgiul alb de ză- 

padă, frumoasă ca pămîntul îmbrăcat în 
haina-i verde de flori şi ierburi... 
Şi-acum  pune-te, prietene, şi zim- 
beşte... cum vezi am rămas tot cel 
vechiu... 
L Sceopul. 


CN} Ner A 


CONFETTI. 


II. 


Prietenul meu, Robi, e băiat de treabă. A 
făcut maturitatea «bene», a făcut două egsamene 
la drepturi, şi are ideile fundamentale din toate 
teoriile mai de seamă, ce să discută și să coc 
azi prin culinele inteiectuale, — numai în teoria 
dragostei, Robi e «balic». 

一 Robi, tu eşti «balic»! 

Mai ieri vinea la mine. Era ploat Robi al 
meu, — ploat ca o miţă îndrăgostită. 

Vedeam că unde-l doare. Vinea să ceară sfat, 
dar nu putea începe. 

— Acum, acum, — şi o dădeam deja pe 
tema dragostii lui, dar eu răutăcios, rideam 
de încurcala lui şi i puneam greutăți în con- 
versaţie, abătindu-l mereu, cît mai departe de 
tema lui. Băiatul se obosise. Nu putea duce 
conversaţia pe cărarea ce el voia şi me injura 
în gînd. 

— Robi, tu eşti prostuţ! —- i-am zis. 

Robi s'a încurcat, apoi a oftat. A oftat a 
doua oară, apol a treia oară. Eu tăcem. El aş- 
tepta să-l întreb: de ce oftează ? 

一 Şti tu, de ce oftez? imi zise el neîntrebat. 
(Aha ! — în fine!) Eu am făcut o față proastă, 一 
proastă. 

— Ştiu, — i-am răspuns eu, — e dureros şi 
trist de tot. Ah! Europa asta e o criminală, 
cînd sufere o barbarie ca la Bilek. Sărmanii 
soldaţi... sărmanele mame... 

— Aşa măgării! — zise Robi năcăjit. — Ce 
am eu cu ei? De Lili, de Lili vorbesc. 

— Ah! Pardon! Mii de scuze! Adecă Lili! 
Ah! ce prost sunt... că nu te-am înțeles... 
Dar... ştiu... este asemănare mare între ca- 
tastrofa dela Bilek şi amorul teu... Remine 
acum să se adeverească, oare soarele dela Bi- 
lek e mai ferbinte, ori razele ochilor ei... 
Ştii, — fetele noastre, — fetele de Romîn sunt 
ale naibii... Au mai mult foc în ochi, decît în 
inimă, iar între haina şi mintea lor e mare 
disproporţia. 

Fetele de Romin sunt prea frumoase, iar cei 
prea mult — nu-i sănătos, Ele au mînă mică, 


picior, gură, talie, minte şi inimă mică, tot arme 
mici, dar periculoase, încît e fericit acel Romin, 
care-i destul de cuminte să nu-și piardă timpul 
cu ele... 

一 Ce răutăcios iești, — îmi zise Robi, — 
eu vin la tine să-ţi cer un sfat, şi tu mă iai 
în ris... 

— Dar... de ce te adresezi tu la mine? 
Sunt eu doară biurou de înformaţii? Magazin 
de mici intrigi în miserii de dragoste ?... Nam 
nică în clin, nici în mînecă cu dragostea 一 
voastră, şi a nimănui. Eu ştiu şi înţeleg o sin- 
gură dragoste, — dragostea ideală, fără pic de 
prostie, dragostea eterică, această floare străină 
în inimile romîneşti.,. Dragostea asta-i din 
alte vremi, din vremi trecute, pină-ce în zilele 
de azi nu se poate defini âmorul decît pe 
calapodul lui Schopenhauer, care spunea că 
iubirea e pornirea: «dass jeder Hans seine Grethe 
finde», adecă iubirea este — să-şi afle fie-care 
Nicolae 一 Todosia lui. 

— Nu te înţeleg, — zise Robi, mirat — tu 
vorbeşti aşa ? Tu, care plingi în versuri iubirea 
ta cu Sanda? Tu, care descrii cu atita evlavie 
mici peripeții din furtunoasa ta iubire? 

— Robi, ca mulți alții nici tu nu ştii, că 
Sanda nu esistă... E un nume luat din fan- 
tasie, iar Sanda, Sanda, pe care o iubesc, eo 
întrupare fantastă, din umbrele serii, din frea- 
măt de frunze, murmur de ape, luciu de lună, 
Şi licăriri de stele... 

Sanda e o icoană pe care o ved mereu în 
cale-mi, în nori, în stele, în umbre de păduri, 
— o închipuire, un ideal, a cărei forme (da, 
numai forma) sunt copiate de pe modelul unei 
copile cu alt nume, copilă frumoasă, pe care 
însă nici prin minte nu-mi trece să o iubesc... 
Copila asta trăiește, dar afară de frumuseţă mare 
nimic, poate numai greşelile ei sufleteşti, — o 
copilă fără sufiet, care nici vrednică nu e să-mi 
fie ideal, 一 mie, care i-am zidit iubirii altar sfînt 
în inimă curată, cu trepte de marmoră, ca să 
mă închin îngenunchind pe ele... 

Cum înțeleg eu dragostea, ea n'o înțelege; 

dragostea ei este dragostea zisă de Schopen- 
hauer: «dass jede Grethe seinen Hans findet...» 
lar mie mi-a fost năcaz cînd auziam că lumea 
schimbă pe Sanda mea, Sanda cea adeverată, 
Sanda cea din fantasie cu modelul eï estern, 
copila cu alt nume, a cărei dragoste este să-şi 
afle — Hans-ul seu. Dacă aï cetit prin versuri 
despre dragostea asta, să ştii că toate acele 
doruri şi dureri, toate acele peripeții de dragoste 
sunt născocite, — că în realitate cu Sanda care 
trăeşte, care-i păminteană, abia am vorbit şi 
nu i-am spus alt-ceva, decît că o iubesc ca formă, 
dar o urăsc ca fond. Să nu te miri dară de 
mine, cind rid de dragostea ta cu Lili, nici cînd 
me vezi încunjurind societatea fetelor. Intre ele 
nu mă simt bine, fiind-că (Şi eu sunt cel vinovat) 
eu cer dela ele mai mult idealism... 

— De ce nu încerci să afli pe Sanda ideală, 
întrupată în realitate? — zise Robi. 

— De ce? Incercat-am, dar zadarnic. N'am 
aflat fată, care să ştie plinge..., semn, că nu 
au inimă sîmţitoare. Eu, care pling pe cei ne- 
norociţi, cărora nu le pot ajuta, — care mă în- 
duioşez la lacrămi, pentru lucruri cari altora le 
par bagatele, — mă şi simţ ruşinat vezîndu-mă 
în rolul de femee, de a plinge eu în momente 
duioase, cînd femea stă nepăsătoare... 

lată de ce sunt eu pasivist și mulți alți ti- 
neri încă — față de dragostea din zilele noastre. 

Dar, de vrei sfaturi, îţi pot servi. Psicholo- 
gia dragostii voastre am studiat-o şi îţi pot da 
îndrumări. N'o cunosc pe Lili a ta, am însă 
regule generale de amor, cari ţi-le redau în 
următoarele: 

Fetele noastre dela orașe nisuindu-se foarte 
mult, prea mult, să impună cu eleganța lor 
orășenească, au însuşit dela fetele de neam 
străin o mulțime de bazaconii cari nouă nu 
ni se şed, 

Aşa ele se nisuesc să se desbrace de haina 
tuturor însuşirilor femeiesti, cum este de pildă: 
mila, blindeţa, frica, şi în schimb fățărnicesc 
curajul, nepăsarea şi — neîndurarea, spre a se 
recunoaște în urmă că sunt moderne. 

Pentru ele este elegant să vorbească limbile 
străine perfect, şi să nu ştie romîneşte boabă, 
ori foarte slab. Să nu vorbească romîneşte, să 
nu scrie cel puţin bine romîneşte, și cei mai 
mult, să fie cit se poate de neorientate în lite- 
ratura noastră. O revistă romînească e ruşine 
pe masa lor, iar cărțile apărute nici cu numele 
să nu le ştie, asta-i eleganţă pentru ele. Romin- 
cuța cînd nu ştie romîneşte, e ca «spectacul» ; 
mare nici un gust. Să nu-ţi vorbesc despre fe- 
tele noastre de la sate ori din orăşele. Dinsele 
sunt cu mult mai neatinse în curăţenia lor de 
sîmţeminte femeiești şi romîneşti, escepţionînd 
doar pe unele, cari imitează pe soaţele lor de 
la oraş. 

Dar lumea lor de simţeminte e cam mărgi- 

nită. Durere, înprejurările nu le-a iertat, ca în 
inimile lor curate să zidească un castel mai 
mare, în care să adune prin cetit cît de multe 
comori de nobleţă şi de cunoştinţe, ca la tim- 
pul său să fie în stare să înțeleagă pe bărba- 
tul lor, care (dar şi aceştia sunt puţini) înţele- 
gind mai idealistic rostul traiului lor, nu se 
îngroapă în valul celor deșarte, ci în casa şi 
inima lui alimentează candela artelor şi idea- 
lelor. 

Si acum ascultă! Fetele de la oraş sunt de 
două feliuri. Cu caufie Si fără cauție. După 
cele cu cauţie nu alerga, să fii semizeu măcar, 
dacă nu ai uniformă şi nasturi lucitori. Un sas 
hăbăuc sau un oficer dela husari cu un grăun- 
țeluş de minte şi cu un vagon de păcate, te 
întrece în inima şi mintea lor, să ai tu toate 
doctoratele din lume, să fii frumos ca Adonis, 
bun ca pinea şi cuminte foarte... 


Atita-i mintea lor, deci lasă-le în pace, ele 
au uitat de noi de toţi, uită şi de neamul lor 
pentru sabia din stinga unui hăbăuc bine po- 
madat. Lasă-le în pace, nu te sbate să îndrep- 
tezi răul. Va fi zădarnic. Nu le va convinge pe 
ele nimic, decît părerea de rău, tirzia părere 
de rău. 

Dacă Lili are caufie şi e din vre-un oraș 
unde e garnisonă, fă cruce peste ea Si peste... 
ah! să zicem aşa: peste nebuna ta iubire. 


Dacă mare cauţie și dacă nu-i atit de naivă 
şi încrezută, încit să fantaseze la un prinţ străin, 
care va veni, şi admirindu-o, va pune cauţia 
pentru ea, — sfudiază-o înainte de ce ial măr- 
turisit iubirea ta. Inainte de ce i-ai studia ochii 
Şi espresia feţii, frumșeţa ei, pătrunde-i în inimă 
Si vezi ce se află acolo? Intru-cît e aplicată 
spre sinceritate? Fă bilanţul şi te hotăreşte. Nu 
te gindi mult, un om cuminte va fi la moment 
în clar cu situația... Spunei sincer ce vrei şi 
de va zice: nu! fii bărbat, retrage-te, nu te 
căina. Inzadar vei încerca să o îndupleci să te 
iubească. 


Foiţarea asta a iubirii nu-i nici bună, nici 
frumoasă, nici bărbătească. 

In iubirea ta să nu fii egoist. Nu o urmări 
mereu, nu fugi după căruța care nu te așteaptă ! 

一 Nu stă lumea dintro fată, — zice înţe- 
leptul. 

Sfat ţi-am dat, dragă Robi! Vrei doară şi mîn- 
găere? Aşi avea multe să-ți spun pe tema asta, 
dar cred că ai înțeles mersul ideilor mele. De 
voești mingăere, vino altădată, azi sunt prea 
răutăcios... Dar ce-i, te duci deja? 

Robi m'a salutat cordial, dar sa dus busum- 
fat... 

Eu m'am sculat şi mă plimbam prin odae. 
Trecînd pe lingă oglindă, m'am spăriat cind 
mam văzut în «țivil». Mi s'a fost părut că's 
popă catolic, aşa predicaţie am spus... 


Sirius. 

O COMUNICARE 


referitoare la trecutul bisericesc al Romînilor ardeleni. 


In archiva Curţii imperiale din Viena despăr- 
țămîntul «Ungarn», fascicola 364 între alte acte 
şi documente se află și un manuscris latin de 
83 pagine cu titlu: historica relatio unionis 
Walachicae cum romana ecclesia!. — După 
informaţiunile ce le-am cules, nu am putut afla 
dacă s'ar fi atras pînă acum de cine-va aten- 
țiunea asupra acestui manuscris, lucru ce mi-l 
am propus să-l fac — deşi numai în parte — 
cu această ocaziune. 

Autorul manuscrisului în cestiune este un 
oare care pater Andreas Frexberger din «So- 
cietas lesu» şi contimporan cu faptele pe care 
le narează. El îşi începe povestirea sa cu anul 
1687, cînd? «armata imperială cîştigă asupra 
Turcilor bătălia dela Mohaci Si prin armele 
victorioase luă întreaga Transilvanie» ; "trece 
apoi la expunerea faptelor petrecute sub cei 
doi episcopi romîni Teofil şi Atanasie, sub care 
se efectuă unirea cu biserica catolică, şi se 
opreşte la anul 1702 Noembre, terminindu-şi 
scrierea sa cu deplîngerea morţei teologului 
iezuit pus pe lîngă Atanasie, anume Carol Neu- 
rautter, mort la 3 spre 4 Noembre 1702. Atit 
din titlul manuscrisului, precum şi din cuvintele 
cu care scrierea se termină’, se vede că timpul 
cînd a fost scrisă această relațiune istorica este 
Noembre 1702. 


Asupra cuprinsului propriu zis al acestei rela- 
țiuni istorice, asupra spiritului în care a fost 
scrisă, nu voi insista de data aceasta mai de 
aproape, — reservindu-mi a face acest lucru cu 
o altă ocaziune — ci mă voi ocupa acum nu- 
mai de întroducerea din această relafiune isto- 
rică, care întroducere prezintă o însemnătate 
deosebită prin faptul că ne povesteşte care era 
starea Rominilor ardeleni, din punct de vedere 
bisericesc, cătră finea secolului XVII, adică 
înainte de unirea cu biserica catolică. Şi cred 
că ori-ce lucru referitor la trecutul neamului 
nostru merită să fie reievat şi cunoscut, află-se 
el ori unde chiar şi la un pater iezuit, cum e 


1 Titlul complect ai acestui manuscris este: «Historica 
relatio unionis Walachicae cum romana ecclesia factae 
anno 1701, eorumque, quae in hoc unionis negotio sub- 
secuta sunt usque ad Novembrem anni 1702». 

2 «Quo Sacratissimae Majestatis Cacsareae victor exer- 
citus, unius autumni spatio post obtentam in Mocha- 
czensibus campis victoriam, laureatis armis, Transylva- 
nia omni potitus est.» 

3 «Nos unionis Walachicae serie ad anni '1702 No- 
vembrem productâ, manum tandem movemus de tabula 
et eorum, quos deinceps ager hic colonos extepit, pre- 
tiosis sudors, non relatione historica sed pleno histo- 
liae apparatu, pennae alteri ac meliori describendos re- 
rinquimus.2 


cazul de fată, numai să fie spus cu bună-cre- 
dinţă şi nu cu tendința d'a înduce în eroare 
lucru care acum — fiind vorba numai de în- 
troducere — este exclus, pentru-că autorul nu 
a ajuus încă la corpul propiu zis al scrierei 
sale, unde-şi manifestă spiritul şi tendinţa sa, 
ci ne face numai o expunere a stării de lu- 
cruri auterioare subiectului său; şi spusele lui 
se şi pot, la rigoare, controla. 

Introducerea aceasta ţine pînă la pagina 10 
a manuscrisului. In această îotroducere autorui 
începe mai întiiu prin a lăuda provedinţa di- 
vină, care a adus la unirea Rominilor ardeleni 
cu biserica romană, enumără apoi pe promoto- 
rii acestei uniri!: împăratul Leopold, cordinalul 
Collonici, generalul Rabuttin, apoi doi pateri 
din Societas lesu: Ladislaus Barâny şi Carolus 
Neurautter. După acea într'o scurtă expunere 
istorică S ocupă de originea Romiînilor? de 
luptele lui Traian cu Dacii? de retragerea co- 
loniştilor din Dacia peste Dunăre, — care fapt, 
în mod greșit, e pus de autor sub împăratul 
Gallien, nu sub Aurelian cum şi e de fapt — 
şi de rămiînerea unei părţi din popor dincoace 
de Dunăre, că din amestecul acestora cu 
Dacii, cărora le dădură Si limba latină5, se 
născu poporul romîn, care avu să sufere în 
decurs de mai multe secole năvălirea a multor 
popoare barbare: Goţi, Huni, etc. 

Lasă apoi la o parte pe ceilalți Romîni din 
alte părți şi se ocupă numai de cei din Ardeal 
despre care zice: «Sunt răspîndiţi în toată 
Transilvania între Săcui Si pe pămînturile şi 
scaunele șăseşti. Nu e sat, nu e oraş, nu e 
suburbiu, din care să lipsească Rominii. Un 
popor de țărani şi de păstori, pe cari i poţi de- 
osebi de ori-ce alt cetăţean al Transilvaniei după 
hainele lor păroase de lînă de oaie, însemnat în 
ce privește numărul: trec de, 200,000» 6. Con- 
stată apoi starea lor înapoiată în ce priveşte 
cultura, din cauza împrejurărilor defavorabile, 
zice el, «au căzut din nou în acea stare îna- 
poiată încît abia s'ar fi găsit vre-unul care să 


1 Numindu-i: «angelli praesides aut Dii potius prae- 
stites istins negotii». 

2 «Natales et ortum a Romanis traxêre.» 

3 Autorul cunoaşte locurile respective din Eutropiu, 
Fiaviu Vopiscus şi alți scriitori vechi. 

4 «Remianentibus duntaxat plebeis.» 

3 «Daci latino sermone imbuti.» 

5 «Sunt sparsi Transylvaniâ totă, ipsaque Siculia, in 
fundis etiam et sedibus Saxonum. Non pagus, non op- 
pidum, non suburbium est quod careat Walachis. Gens 
tamen rustica semper et pastoritia quam ex pilosis de 
lana caprina vestibus ab alio quovis Transylvaniae cive 
dignoscas. At numero celebris: ducenta millia superant.» 

poate scrie şi ceti» 1. Cu acestea autorul ajunge 
la starea clerului şi poporului romîn din Ardeal 
înainte de unire, pe aie căror obiceiuri şi de- 
prindcri își propune acum să le expună. Anun- 
tarea acestei expuneri o face prin cuvintele: 
«placet tamen tum cleri, tum populi, tum de- 
nique pastoris ipsius mores ac consuetudines hoc 
loco referre». 

In cele următoare vom da cele ce ne spune 
autorul referitor la starea bisericească a clerului 
Şi poporului romîn ardelean de atunci: finea 
secolului al XVII, nu în textul latin cum este 
în manuscris ci pentru a fi accesibil ori-cui 
în traducere romînă cît se va putea mai fidelă 
textului latin. Această parte sună astfel: 

«Ei au posturi dese, întiiul primăvara șapte 
săptămini, al doilea înainte de naşterea lui 
Christos: patru săptămîni, ? al treilea premerge 
sărbătorii sfintului Petru: opt zile,2 iar al pa- 
trulea premerge sărbătorii adorinirei sfintei Fe- 
cioare cu totul două săptămîni. Se abfin dela 
lăpturi Miercurea (feria quarta) după biserica 
orientală ziua naşterei lui Christos Si Vinerea 
(feria sexta) ziua suferinţei lui, în timpul postu- 
rilor prepară miîncările cu ulei de in: Cu mare 
strictețe sunt ţinute aceste posturi şi dacă ceva 
din ele nu ar fi observat, consideră aceasta ca 
o nelegiuire deopotrivă cu omucidere. E mare 
apoi şi veneraţiunea ce o au pentru sfînta 
Cruce, pe care o aşează dinaintea bisericilor, 
satelor şi o venerează, cînd trec pe dinainte-i. 
E foarte mare respectul ce-l au pentru sfinta 
Fecioară cea deopotrivă cu Dumnezeu şi pen- 
tru icoanele ci. Cultul sfinților apoi e împlinit 
cu sîrguință, mai ales al Apostolilor şi al acelor 
sfinți, cari trecură din biserica greacă la cea 
triumfătoare + ca: sf. Niculae, sf. loan Chri- 
sostom, sf. Vasile, Atanasie şi mulţi alţii. In 
biserici au altare împodobite cu icoanele sfin- 
ților şi ale Maicei Domnului. Una din aceste 
icoane ale Maicei Domnului, fiind-că cu șapte 
ani mai înainte, întrun sat din vecinătatea 
Clujului, a fost văzută lăcrămînd, a fost adusă 
la Cluj şi să păstrează acum cu religiositate în 
capela privată a Societăţii părinților iezuiți. 

Preoţii puporului sau parochii oficiază litur- 
gia Dumineca şi în zilele de sărbători, nici 
odată însă în zilele săptăminei. Ei se ocupă cu 
munca cîmpului: ară, grăpează, seceră, treieră, 
priul, ca Si ceilalţi ţărani, găseşte chiar cite 


1 sAd eam rursum ruditatem delapsi sunt, ut qui 
legere scribere, vix repertus sit aliguis.» 

> Autorul se înşeală: postul Crăciunului e mai inng, 
căci ţine dela 14 Noembre pînă la 25 Decembre. 

3 Să ştie că lungimea sau scurțimea acestul post 
depinde de timpul cînd cad Paştile mai în vară sau mai 
în iarnă. 

1 La Romano-catolici e împărțirea bisericei, adica a 
totalitării credincioșilor în biserica minitantă, adică cei 
car] sunt încă în luptă aici în această viață pămintească 
şi bis. triumfătoare, adică cel cari au eşit încununați 
cu lauri — victorioși 一 din această viaţă, 

şase preoți în satele mai mari, și fără de doi 
preoți nu fundează aceşti Walachi vre-o colo- 
nie care să constea fie şi din puţine familii. 
Unul nu e suficient pentru un sat, fiind-că li- 
turgia, după ritul lor, nu să poate oficia fără 
doi preofi.1 

De aci marele număr al acestora: sunt chiar 
cite-va mii de aceşti servitori bisericeşti. Au 
soții; dar acel care murindu-i soţia, ar trece 
la o a doua căsătorie nu mai poate oficia li- 
turgia, ci asistă pe preotul liturgisitor îndepii- 
nind oficiul de diacon. — Ca îmbrăcăminte nu 
se deosebesc de ceilalti țărani laici, fiind îm- 
bracafi în piei de oi, (melote)? Si de capre şi 
deosebiți de poporul de rînd numai prin aco- 
perămintul capului, care la preoţi e de coloa- 
rea albastră iar la protopopi sau archidiaconi 
de coloare neagră, şi nu-l scot de pe capnici 
chiar cînd se întilnesc cu bărbaţi de cea din- 
tiiu autoritate. Din contră, nu ştiu prin ce fel 
de pietate față de părinți, laicii fac un lucru 
demn de admiraţiune din partea lor: că cei ce 
a pierdut pe tatăl său pe mama sa, acela timp 
de un an întreg? nu pune nici un acopere- 
mînt pe capul său,* ori de ce intemperii ale 
iernei sau ale verei ar fi lovit — O religiosi- 
tate egală arată şi față de soțiile moarte înainte 
de vreme: aşa, printr'in rit tenace umblă un 
an cu capul gol ca să arate purtarea doliului 
în timp de un an. 


Preoţii sunt dedafi cu prasnicele şi cu bău- 
tura şi afară din cale de bănuitori. In canonul 
liturgiei (fac amintire) pomenesc pe patriarchul 
Constantinopolei, nu pe pontificele roman. La 
adunări însă nu ţin de loc cuvintări compuse 
după puterea lor, căci ei, numai cu singura 
cunoaşterea scrisului şi a cititului, par a fi în- 
destul de învăţaţi. lar în zilele de sărbători şi 
Dumineca, după ce s'a terminat liturgia, dintr'o 
carte veche (cazanie) citesc vorbiri Si nu pro- 
nunţă nimic ce nu e coprins în ea, nici glosă, 
nici ori-ce alt-ceva îndreptat spre credinţă sau 
alte obiceiuri, temîndu-se de acest lucru că 
celor ce ar face altfel li sar zice de popor: 
«Nu eşti mai învăţat decit această carte sfîntă ; 
cele ce sunt aprobate, sunt pentru noi ca lege, 
ce-i dela tine păstrează-l şi ţine-l la tine. Şcoli 
la aceştia prin sate sau oraşe nu se află; preoții 
nu string decima dela popor, ci, precum am 
spus îşi agonisesc pîinea prin munca la cimp, 
ceea ce e şi mai mult: preoții aceştia sau pa- 


1 Autorul se înşeală, căci liturgia se poate oficia şi 
cu un singur preot. 

2 Du Cauge vol. 5. pag. 333. Melote = pellis ovina 一 
La început era un vestmint făcut din piele, pe urmă 
și din păr pe care-l purtau monarchii atirnindu-l de 
gît; — Un fel de şubă sau cojoc la țăranii noştrii. 

3 «Integra anni solaris periodo.» 

1 Obiceiul acesta să mai ţine în unele părți cum de 
ex.: Oltenia şi azi, dar numai pentru cite-va zile. 一 
Nu știu dacă mal există și în alte părți și cit timp ține. 

rochii erau numărați printre iobagi, care nume 
indică servagiul. In ce priveşte contribuţiile, 
transporturile, scoaterea dărilor precum Si a 
altor sarcini, angarale şi servituţi nu se face 
nici o deosebire între ei Si laici, sunt supuşi 
şi robiei. 

In totdeauna episcopul este dintre călugări, 
căci căsătoria nu e compatibiiă cu episcopatul, 
ca Si la noi,! şi călugării sau monachii re- 
nunţă prin votul lor, la căsătorie. Tot aşa dela 
mincarea cărnurilor, prin vot, monachii au să 
se abţină în toate împrejurările, această absti- 
nență trece cu călugărul la însuşi treapta epis- 
copatului. Inainte de unire, pe episcop îl sfințea 
sau patriarchul din Constantinopole sau archi- 
episcopul din Bucureşti şi-l confirma principele 
Ardealului, dar nici unul din ei fără ciştigarea 
a mai multor daruri. Un atare episcop nu are 
nici puterea de a judeca în treburile bisericeşti 
nici dreptul de a lua hotăriri, ci în toate de- 
pinde de intendentul calvin suprem al Tran- 
Silvaniei, ca un ucenic însuşi cestiunile preo- 
filor şi ale clerului nu le judecă episcopul, ci 
dacă ar face ceva păstorul acesta mai mare 
contra preoților sau preoții contra păstorului, 
să judecă, de calvini, la tribunalul laic, căci 
aşa ordonau principii Transilvaniei şi Calvinii. 
Episcopul era constrins chiar să întăriască prin 
jurămînt făgăduinţa că va asculta şi va fi supus 
acestui intendent. De aci poarta deschisă, în 
aceasi biserică, pentru marile erori calvine, de 
aci înlesnirea divorţurilor, de aci administra- 
țiunea necinstită a sacramentelor şi după cum 
Calvinilor, tot aşa în fine şi celorlalți Transil- 
văneni li să dă cărți de despărţirea de soții Si 
legătura căsătoriei să anulă prin voinţa celor 
mai de suis, oferind episcopului sau protopopu- 
lui sau şi unui alt preot cite-va monede de aur 
plată fără de lege, ba şi mai mult, absolvau 
de patul Si legătura conjugală pe cei ce voiau 
şi numai prin plata a vre-o citor-va fiorini. 


La demnitatea sacerdotală, nepremergînd nici 
o examinare, să urcau cu paşi liberi, acei cari 


1 La catolici. 

nici rugăciunea domnească! nici numărul sacra- 
mentelor, nici învățătura din Catechismul crești- 
nesc nu ştiau, cumpărînd cu daruri pe episcop 
ca să-i hirotonisească ca preoți. Ast-fel acelaş 
presbiter, după obiceiul lor, era și bărbat că- 
sătorit,?  descuviinţind chiar domnii creştini 
pentru cîștigurile lor profane creşterea a atitor 
turme de preoţi. Grija de cele sacre era deo- 
potrivă cu însuşi preoții, fie că făceau acest 
lucru din superstițiune, fie din nepăsare, destul 
că ei nu dau celor muribunzi euharistie nici 
laicilor anafora în afară de Paşte. Copiii în 
vîrstă de 8 sau 10 ani sunt făcuţi diaconi. 
Şcoli romineşti în Transilvania foarte puţine 
şi cea dintii dintre ele, care era la Alba-lulia 
învăța pe şcolari prea puţin, căci învățătorii nu 
ştiau nimic, sau deși ştiau ceva, era prea puţin, 
mărginiţi adică numai la a şti să citească. In 
urmă Catechismul tipărit în limba romînească 
era plin de greşitele învățături calvine Si ca 
printr'un singur cuvint, să spun deodată mai 
multe, sub îmbrăcămintea credinței grece deja 
peste tot domnia otrava heterodoxă. 

Lungimea Si lățimea apoi a episcopatului 
rominesc este mare Si constă nu numai din 
toată Transilvania dar și din comitatul Mar- 
moroşului şi din acele din părţi cari odinioară 
făceau parte din trupul Transilvaniei precum 
sunt comitatele Caransebeş, Lugoş, Crasna, Lipa, 
Zarand şi din districtele Decş şi Halmagiu așa 
încit numărul credincioşilor numai în Transil- 
vania, nesocotind părțile Ungariei unite cu Tran- 
silvania ajunge de sigur la 80,000 dacă nu va 
Şi trece, 

Cu cuvintele: «hic rerum erat status ad an- 
num usque 1687», autorul termină întroducerea, 
a cărei importanţă esfe precum vedem, privirea 
ce o aruncă asupra stărei de lucruri de atunci 
în biserica romînă, şi trece la subiectul său,— 
unirea Romînilor ardeleni cu biserica romano- 
catolică, — asupra cărui subiect, cum am zis, 
vom revni cu o altă ocaziune. 

Viena, August 1903. 

N. Dobrescu, 


1 Tatăl nostru. 
2 Cea-ce, cum se ştie, nu e la Catolici. 

>> ÎNSTRĂINATUL. = 


De mult e 'nstrăinat copilul, 
Și plinge, bietul, necurmat, 
Că azi Te dor de viața dușă, 
l-e dor de-ai lut lăşați în sat. 


Azi plinge viaţa în fărîme, 
Pustit măsoară neagra zare, 
E-așa străin acum copilul, 
Şi jalea iuf e-așa de mare. 


Şi peste sufletu-t să 'ntinde 
Amarul unei vieţi trudite, 
O să-și mat vadă el iar satul 
Şi toate cite-s părăsite... 


Că uite, azi l'incinge dorul, 

Şi-ar vrea să spintece ’n sbor zarea, 
Ca vulturii cu şbor năprasnic, 
Croindu-și drept spre sat cărarea. 

Să mai revadă iar locșorul 
Pe unde o trăit odată, 
Cînd az! iubirea lui e moartă, 


© Pzi inima-i e şfășşiată. 


Colo... în zare i s'arată 

Un <olţ iubit, e dragu-y sat, 

Ar vrea să sboare, dar nu poate, 
Şi plinge, plinge 'nstrăinat. 


i. C. Popescu-Polyelet. 

FOLCLOR. 
Legende. 


Bătrinul Noe gătase naia mîntuirii, şi «po- 
topul» amenința lumea cu perzare. Cite jigă- 
rănii (dobitoace.) pe sub soare din toate fură 
mînate cite-o păreche şi cînd să între Noe cu 
nemocenia (nemșug) sa în corabie, muerea lui 
Noe, ce-o fi avînd D-zeu ştie — nu voi să 
între odată cu capul. Noe ce să facă? Se dete 
pe lingă ea cu frumosu, dar n'avu ce-i face. 
Atunci se "mburzucă şi sfint, cum era, începu 
să mi-o alduiască de pare-că scăpăiau schintei 
din fie care vorbă. 

— Acum ori cine, chiar tu drace, de ai pu- 
putere haide şi mi-o bagă în corabie! 

Si dracu chemat își făcu treaba de minune! 
Pe, urmă ce făcu ce nu făcu, destul, că să viri 
Şi el în corabie în pele de şoarece. Si cum nu 
fu lucru curat, din șoarecele acela preste un 
ceas să făcură şapte şi să tot sporiau văzînd 
cu ochii şi începură a găuri naia şi apa bușni 
în lăuntru şi moşul Noe se luă de un gînd. 
Se plinse în grabă la Dumnezeu: 


一 Doamne, nu vezi cum mă năpădesc afu- 
risiții de șoareci şi îmi rod corabia vrînd să 
mă potoape? 

Dumnezeu i-o zis să-şi scuture iute mănuşa 
din mîna dreptă. Noe făcu aşa. Și se făcu din 
mînuşă o miţă şi fop între șoareci şi cît baţi 
în pălmi mi-i curâţi pe toţi afară de o păreche, 
cari nu erau chip de a lui Bată-l-cruceu şi cari 
s'au ascuns bine într'o găurice — (De aci şoa- 
rccii de azi). 

De șoareci se scăpă Noe, dar naia era toată 
ciur pe la fund Si apa ţişnea în voie bună pe 
din lăuntru — Ce să se ştie face? Cum să 
împedece el apa? — Fără a se gîndi mult luă 
cuțitu Si hișc... îş ciontă toate degetele dela 
mini, dela picioare; ceilalți pe aia urmă şi cu 
virfurile astupară găurile — Apa bine că se 
opăci de a mai voșni în lăuntru, dar degetele 
oamenelor remasără tot cioante şi aşa au remas 
şi ale noastre ca amintire a dopurilor lui Noe. 
(Veţel.) 

Acum cînd naia era în bună orînduială, Noe 
îşi roti odată ochii jur împrejur şi văzu cu 
durere că toate boambele de griu sunt măcinate 
şi şoareci nu lăsară decit tărițe din ele. Prinse 


Noe de nou a se văiera şi D-zeu sfîntu l-o 
auzit, că i-o fipat din cer un paiu de grîu în- 
cărcat de rod. Noe cum îl văzu prin fereastă 
că pluteşte pe apă se întoarse cătră cine po- 
runcindu-i să se asvirle iute în apă după griu, 
一 Ba-eu nu, că mă înec! 
Noe să cătrăni rău și prinse a-l blăstăma: 


Tu cit îl fi 

Si-i trăi 

Ușa gazdei îi păzi, 

Și după ce el o minca 
Și bine s'o sătura 

Tie coaja ţi-o ţipa. 


lar miţa mai inimoasă: — Stăpîne mă asviri 

eu! Şi foap în apă de pe fereastră şi cît numeri 
trei era înapoi cu spicul. Noe încălzit la inimă 
de isprava miţii o aldui (binecuvintă.): 

Tu cit îi fi 

Şi-i trăi 

Masa gazdii îi păzi 

Și nainte de a 'mbuca 

Tu mincarea i gusta. 


Și bagseamă de atunci cînele dela uşă să 
uită cu ochii buni la mîța ce-și mişcă coada 
tot în jurul mesei. (Veţel.) 

După potop pămîntul era plin de bălți Si 
isvoarele toate noroite. Dumnezeu sfintu trimise 
din ceriu pe ingerul Romonuf să rînească 
isvoarele 一 Romonuţ chemă întru ajutor toate 
jigărăniile cîte vreau să bee apa din isvoare. 
Şi toate alergară la poruncă, numai bujugăile 
(găi. hole.) nu, zicînd că ele au cisme roșii Si 
le întină. Romonuţ le afurisi : 

Cit îţi fi 
Si-fi trăi 
Apă de isvor nafi bea 
Cu ploaia v'aţi adăpa! 


Şi de atunci nu vezi bujugae să bată nici la 
isvor nică la rîu, ci cind le-e sete se avintă 
spre nori şi cu pliscurile deschise cer ploaie. 
Din aripi îşi fac coş în spate, în care prind 
ploaie, din care îşi stinpără setea — (Veţel). 

După-ce Noe se dete jos din corabie prinse 
a ara pămîntul şi a semăna grăunţele de pe 
spic şi dete bunul D-zeu mară din belşug în 

țărînă. Rodul umplea paiul dela rădăcină pînă 
în vîrf, că vezi bine oamenii erau pe atunci 
mai de cinste şi mai vrednici. Dar cînd înce- 
pură a se răi și D-zeu sfintu i pedepsi şi-i 
osîndi, că se duse la grine şi prinse cu drepta 
un paiu încărcat de rod şi trase odată cu mîna 

dela pămînt în sus şi tot rodul îl scutură. Şi 
cînd se ajungă cu mîna la virful paiului i 
veniră în gînd paserile cerului şi din milă catră 
ele lăsă un pic de rod în vîrf. Spun, că de 
atunci a remas spicu cît cufitu — (Soimuşul 
de Murăş.) 


Credinţe din popor. 


一 Comit. Hunedoara. 一 


Naintea altarului miresele cearcă să calce 
cu piciorul drept piciorul mirelui, ca toată viața 
să aibă putere asupra lui. (Veţel.) 

La întors acasă din biserică unele mirese 
ating pragul de sus al ușii dela casă cu atitea 
degete dela mîna dreaptă cîţi ani vreau să nu 
aibă copii. Altele au obiceiu să se aşeze la 
masă pe atitea degete cifi ani nu le trebue 
copil. (Veţel.) 

E bine să ia aminte nevăstuța cînd mat în- 
tiiu pirlue (spală rufe) schimburile sale cu ale 
bărbăţelului la olaltă, şi cămeşile lui să le aşeze 
mai la fund şi să le inoade miînecile la spate, 
ca bărbatul să n'aibă putere s'o bată. (Ve ţel.) 

Cînd femeia e in stare alduită (binecuvîntată.) 
e bine să fure fuior dela moaşă şi dacă în 
naştere arc fetiţă, îi pune caerul în scaldă ca 
să-i crească părul cit fuiorul. 

Bărbatul cu două roate în cap, are două cu- 
nunii în viaţă. (Veţel.) 

Săptămina întie după Sintoader toate muerile 
se păzesc să bată ele mai intiiu cu maiul în vale 
ca să nu le pupe «Pica» (drăcoaica) in spate. 
(Veţel.) 

Cind tunzi fetiţele, e bine să le îngropi părul 
la rădăcina unui păr ca să le crească părul 
stufos şi lung ca părul. 

Nu-i bine să întri sara în casă vestind că e 
lună nouă afară, că spargi multe vase. (Veţel.) 

Noaptaa de mergi pe drum, nu te uita nici 
cînd napoi, că la spate-ţi merge «Batăl tămiia» 
şi te nenoroceşte. (Veţel.) 

Ismene primesc băeţii mai întiiu la virsta de 
nouă ani. Muerea, care le coase ismenele din- 
tiiu are să stee nemişcată întrun loc pînă le 
gată cu «ţocu 'm poc» fiind credința că feciorul 
atița ani nu se va putea insura de cîte ori cusă- 
toarea aceasta î-și schimbă locul. (Runcu-mic.) 

La Sintion să scot ţoalele afară pe culme să 
le stropească popa să nu le roadă şoarecii. 
(Runcu-mic.) 

Miţii şi căţeii dintiiu nici odată nu să țin, căci 
turbă. (Runcu mic.) 

Miţa nici odată nu se dă de pomană, că ea te 
sgrabelă (ghiară) în obraz pe ceea lume. (Veţel.) 

Muerile să nu omoare mîțe că nu i să dos- 
p: şte pita. (Veţel.) 


Pui de rață, gîscă şi găină scoși în luna lui 
Florar trebue bătuți cu maiul la coadă, ca să 
nu să umfle ficatul în ei. (Veţel.) 

Paserea corlomiu (oriolus galbula) de te 
spurcă ai pagubă în vite. (Vulcez.) 

Paserea corlomiu dată porcilor în lături, i 
apără de multe boale Si de gura lupilor. (Veţel.) 

Muerile să nu minince bot de porc, că sparg 
multe vase. (Veţei.) 

Fetifele să mînînce cît mai multe labe de 
pui de găină, că lise ușurează capul şi învață 
de grabă cusătura. (Veţel.) 

Oamenii, cari au neamuri moarte nu-ți mîncă 
un măr din pomii lor, mai nainte de a eşi cu 
ele în ciur ori în alt vas şi le împărţi de po- 
mană în drum între trecători în ziua de Sf. 
Petru. (Veţel.) 

Sf. Georzul, de cade pe zi de post, anul va 
fi rău. (Veţel ) 

Laptele ce le dau vacile în ziua de Sf. Georz, 
să dă tot de pomană, ca să-l sporiască D-zeu. 

De vezi fluture roşu primăvara eşti sănătos 
peste an; iar de vezi fluture galbin e rău. 
(Şoimuş de Murăş.) 

Miei albi de vezi mai întiiu primăvara nu te 
va durea capul peste an. (Șoimuşul de Murăş.) 

De lovești şolomîndra şi guiță asurzești. 
(Runcu mic.) 

E bine să ţii pe lîngă casă o bucată din 
sălia mortului ca să afumi casa cînd vine acela 
ca strigoi. (Veţel.) 

Copirşeul (sicriu) pruncului dintiiu nici odată 
nu se face deplin ci se lasă afară păretele cel 
mic dela picioare, ca să nu se închidă între 
scînduri tot rodul maicii tinere — ci să mai 
aibă copii. (Vulcez.) 

Tot din pricina de sus, mamele nu-ţi petrec 
nici odată la groapă pe pruncul lor dintiiu. 
(Vulcez.) 

La țigan să nu-i dai nimic de pomană, că 
aşa e firea lui să nu se mulţămeaăcă ori cît 
i-al da, iar pe ceea lume îţi iasă în drum 
svirlind din mini şi te înhaţă să te tragă tot 
spre iad. (Veţel.) 

A omori pasăre, fluture ori altă vietate în 
ziua de Paşti e păcat mare. (Veţel.) 

Emil V. Degan. 

PAGINI STRĂINE. 


Luceatărul. 


Cînd umbrele amurgului se lasă pe pămînt, 
Venus, steaua iubirii împrăștie deja lumină in- 
tensivă, asemănindu-se unui far luminător pe 
oceanul cerurilor. Lumina lui e atit de inten- 
sivă, încît proiectează umbră. Cel mai ignorant 
Si mai indiferent om încă îl observă, întrebîn- 
du-se mirat, că oare ce stea poate să lumineze 
aşa de minunat în întunerecul nopții. 

Lumina lui albă Si curată, strălucirea lui de 
seara Si de dimineaţa, au contribuit, ca oamenii 
să-l considrere drept steaua iubirii. E Venus, 
minunata zeiță născută din albastrele valuri ale 
mării, stăpînitoarea zeilor şi a oamenilor. Pre- 
tutindeni au venerat steaua lui Venus, cunoscă- 
toarea tainelor inimii şi patroana nopților de 
vraje, din Asia în Mexico, din India pînă în 
Egipt, din Athena pînă la Roma. Şi cînd ome- 
nimea va dispărea cu totul, în viitoarea eternă 
iarnă a pămîntului, Venus va fi cea din urmă 
speranţă şi cea din urmă fericire a lui. De cînd 
nu mai există oameni pe pămînt, gînditori, 
visători şi îndrăgiţi, au suspinat necontenit cătră 
strălucirea ei îndepărtată: 


Steaua iubirii, nu te cobori de pe cer! 


Cu toate acestea totul e numai amăgire. Stră- 
lucitorul luceafăr de seara Si de dimineaţa e 
întunecat, fără lumină proprie. Este întocmai 
planet ca și pămîntul nostru, asemănîndu-se 
cu acesta în privința mărimii şi a gravității. 

Are anotimpuri şi să învirte în jurul soarelui 
întocmai ca şi noi, împrumutindu-și lumina dela 
acesta. Pămîntul nostru privit din alte lumi 
apare întocmai ca o stea strălucitoare. Pentru 
locuitori din Marte d. e. suntem aceea ce e 
luceafărul pentru noi și Mitologia din Marte ne 
îngrămădeşie de sigur cu toate frumseţile ce 
le atribuim luceafărului nostru. 

Da, steaua aceasta atît de strălucitoare din 
depărtare, este numai pămînt ca și al nostru 
plutind în spațiu după legile gravitațiunii, îm- 
prumutîndu-şi lumina dela soare. Mărimea e 
aproape aceeaşi cu a pămîntului, Diametrul 
pămîntului e 12,742 km., a lui Venus 12,729 km. 
Massa luceatărului e mai rară ca a pămîntului, 
apăsînd prin urmare mai puţin în echilibrul 
mecanicei cereşti. Corpurile sunt mai uşoare 
în Venus ca pe pămînt. Venus să învîrte în 
jurul osiei sale în interval de 23 ore 27 minute 
6 secunde, prin urmare noaptea şi ziua de acolo 
e mai scurtă cam cu jumătate de oră decît cea 
de pe pămînt. 

In aceste se aseamănă Venus cu pămîntul. 
Sunt însă şi deosebiri mari între ele. Inainte 


Camille Flammarion. 


de toate durata scurtă a anului. Luceafărul fiind 
mai aproape de soare să invirte în jurul lui 
în răstimp de 244 de zile. Şi fiind-că zilele 
din Venus sunt mai scurte ca ale noastre, în 
calendarul de acolo sunt numai 280 de zile. 
Prin urmare acolo sunt 8 luni într'un an. Adică 
ar fi, dar luni nu sunt acolo de oare-ce Venus 
nu are lună. 

Anotimpurile să schimbă foarte iute neregulat 
şi fărâ transiție. Osia luceafărului este mai ple- 
cată ca a pămîntului, formînd un unghiu de 
55 grade. Prin urmare zonă stimpărată nu esistă 
şi la puncte cari corespund climei din Paris, 
Londra, New-York şi Buenos-Ayres de pe pă- 
mâîntul nostru, iarna cea mai rece succedează 
verei celei mai ferbinți. In urmare luceafărul 
nu este nici pe departe paradisul liniştit, lumea 
îngerească de care visăm noi în fiecare seară 
dela distanță de zece, cincisprezece, sau două- 
zeci milioane de miluri. Cu adevărat luceatărul 
e o lume mai puţin fericită decit a noastră, 
din punct de vedere al traiului zilnic. Vieaţa 
de acolo este supusă unor lupte mai mari decît 
aici pe pămînt. 

Locuitorii din luceafăr în urma geologiei 
acestuia sunt de un organism mai dur decit 
al nostru, prin urmare Si în privința intelec- 
tuală ne sunt inferiori. Pentru a putea rezista 
schimbării neașteptate a anotimpurilor au tre- 
buință de un organism mai puternic; copii 
nervoşi şi sensibili ai pămîntului, nu ar putea 
trăi acolo. După toate aparențele viața trebue 
să fie mult mai neplăcută în lucealăr ca pe 
pămînt. Si nimic nu ne asigură existența acelor 
condiţii naturale cari au produs în lumea noastră 
desvoltarea civilisaţiei din Babilon, Theba, 
Athena, Roma s u Paris. Deşi nu cunoaștem 
în deajuns substanţa fisică a luceatărului deși 
nu S'au descoperit pînă acuma pe suprafața 
lui sînuri, strîmtori, insule, cîmpuri de nea, 
rîuri, canaluri, ca d. e. pe planetul lui Marte: 
Știm totuşi, că luceafărul e înconjurat de o at- 
mosferă mai deasă ca a pămîntului, că are mări 
şi munți înalți, că emisfera lui nordică e mai 
plană ca cea de sud şi că în jurul polurilor 
adese-ori e acoperit cu nea. 

Geografia luceafărului e mancă. Tot cam geo- 
grafi italieni s'au ocupat de el, ca Bianchini, 
Cassini şi Vico. 

Bianchini a şi pregătit o hartă a luceafărului, 
botezînd punctele negre de pe dinsul după 
numele lui Columb, Amerigo Vespucci, Galilei, 
Marco Polo, Magel:on etc. Punctele acestea au 
fost văzute Si de alți observatori deşi nu chiar 
în forma fixată de Bianchini. Cu toate aceste 

nu e speranță să putem cunoaște amănunțit 
geografia luceafărului, căci steaua aceasta, în 
urma posifiei ei nu poate fi examinată ușor şi 
nici nu mi să pare aşa de interesantă, ca de 
pildă Marte. 

Azi deja e aproape sigur, că pe Marte locuesc 
ființe deosebite de noi; cu un trup mai uşor 
şi de o inteligență mai înaltă. Marte e mai 
vechi decît pămîntul, dar a evoluat mai repede; 
densitatea şi gravitatea lui e mai mică, aerul 
e totdeauna transparent, anotimpurile seamănă 
cu ale noastre, anii lui sunt mai lungi, clima 
e caldă, căci în fiecare vară vedem cum i-să 
topeşte ghiaţa dela poluri. 

Are mări interne, rîuri nenumărate şi mările sunt 
împreunate prin canalurile, atit de tainice pentru 
ochii privitorului. E probabil că în Marte locuesc 
ființe mult mai civilisate, despre ce dovedeşte 
admirabila rețea de canaluri. lar cît pentru lu- 
ceafăr, atît de mult asemănător pămîntului nostru, 
trebue să fie încă foarte rămas în civilisaţie, 
pentru clima lui nestatornică şi nepotrivită. 


LUCEAFĂRUL 


291 


Acolo trebue să fie furtuni, ploi, grindină şi 
zăpezi așa de grozave, încît cele de pe pămînt 
abia li s'ar putea compara. Luceafărul care stră- 
luceşte așa de liniştit pe cer în liniştea serii și 
în ciripitul din zori al paserilor, poate fi teatru 
celor mai puternice descărcări ale naturii şi 
locuitorii lui, oameni sau animale, stau în o 
necontenită sălbatică luptă unii cu alții. Dacă 
trăesc acolo şi oameni, poate că civilisaţia lu- 
ceafărului să nu fi ajuns nici pînă la epoca de 
piatră şi locuitorii lui tînjesc în lupteie celei 
mai primitive stări de barbarie. 

Din ce ne ocupăm mai mult cu astronomia 
şi cercăm a cunoaşte celelalte lumi, rămînem 
frapaţi de nesfirșita fecunditate a naturii. Fie-care 
lume își are animalele și plantele proprii, ome- 
nirea civilisaţia şi istoria sa. Unele sunt deja 
la punctul de culminare, iar altele abia în leagăn 
sau trag de moarte, sau să învirt ca un pustiu 
cimitir de ghiață în gol. Chemarea omului este, 
poate, de a domina cu mintea lui, în armonia 
eternă a universului. 


(一 一 


RUGA MAMEI. 


„Ce nebună, ce sfină ești tu măiculiță!..." 
(Viăhuţă: ICOANE ŞTERSE.) 


«Să-mi plec genunchii iară, 
Să-ţi spun iar' ce mă doare, 
Preasfîntă Născătoare 

Și pururea fecioară ! 

— Cu ochiul tău din ceriuri, 
A toate văzătorul, 

Tu mi-ai văzut feciorul 

Și mi-ai văzut năcazul.... 
— In doftori n'am credință 
Să-l pui iar' în picioare, 
Să-i rumenești obrazul, 

La tine-i cu putință, 
Preasfintă Născătoare. 

— Deci rogu-mă iar' fie, 
Cum rogu-mă deapururi 

La sfinta liturghie: 

— Atita bogăție, 

Avem şi noi la casă! 
Umblat-a mult băiatu 

Și știe multă carte, 

Adusă de deparie, 

Doar' chiar dela 'mpăratu ! 
Și are 'nvățătură, 

Din carte și din gură, 

Mai multă şi ca popa, 

Ca popa Irimie. 

— Și cum aș vrea, Preasfintă, 
Norocul să mi-l ție, 

Să-l văd iar' ca odată, 


Cu fața 'mbujorată, 

Cu ochi de fată mare, 
Cum a plecat de-acasă... 
一 Săd-și caute mireasă, 
Subțire ca o floare, 

Ca floarea de cicoare, 

Să facem nuntă mare, 

Să curgă rîuri vinu, 

Să joace și vecinu, 

Vecinu Niculae. ` 

— Și să-și arunce 'n grindă, 
Câciula lui de oaie, 

Și să roiască *n tindă 

Tot domni cu învățătură, 
Să cinte toţi din gură, 

Și 'n horă să se prindă. 
一 Să-l văd în hora mare, 
Pe el co domnişoară, 
Preasfintă Născătoare 

Și pururea fecioară !... 

一 Umblat-a mult băiatu 
Și ştie multă carte, 

Adusă de departe, 

Doar chiar dela *'mpăratu !» 


Preasfinta mută stă *n icoană 

Și mina ei nu-i face semn, 

一 Preasfînta mută stă 'n icoană 
Și nu pling ochii ei de lemn!... 


OCTAVIAN, 

CRONICA. 


Concurs. Conform Ş-ului 17 lit. b. din statutele 
«Asociaţiunii» şi în urma decisiunii speciale a 
adunării generale din ăst-an pentru ocuparea 
postului de prim-secretar al Asociaţiunii, de- 
venit vacant prin abzicere, să publică concurs 
cu următoarele condiţii: 

1. Prim-secretarul, ale cărui agende sunt 
provăzute în $ 28 din statute, va trebui să fie 
cunoscut ca bărbat de litere ori apoi să aibă 
cualificație academică. 

2. Nu poate ocupa și altă funcţiune. 

3. Va beneficia de salar anual în suma de 
2400. cor., ce se va licuida în rate lunare an- 
ticipative, şi de relut de cuartir în suma de 
800 cor., ce se va licuida în rate trilunare 
anticipative. 

Reflectanţii au să-și înainteze documentele 
subsemnatului Comitet (Sibiiu, strada Morii 
nr. 8) pină la 31 Decembre 1903. 

Sibiiu, din şedinţa dela 24 August 1903 a 
comitetului central al Asociaţiunii. 


Iosif Sterca Şuluţu. Dr. Beu, secr. I. 


* k 水 


Cîte-va lămuriri. De o vreme încoace am 
început a băga de seamă, că s'au ivit cite-va 
fărmituri de supărare înpotriva revistei noastre, 
manifestindu-se la unii dintre cetitorii noştrii 
prin rînduri de binevoitoare sfaturi, date subt 
marca înțelepțeştei purtări de grijă, iar la alţii 
(e drept, că foarte puţini,) prin usatul espedient 
al momentelor de iritaţie spontană: cunoscutul 
«retour». Să cercetăm temeiul acestor dureri şi 
supărări. Ni se face anume înputare de multe-ori, 
că punem revista noastră în slujba intereselor 
parţiale, cînd a unia, cînd al altea din cele două 
confesiuni, ce dat-a orinduiala vremii, Romînilor 
din ţara noastră. Dacă constatăm adevărurii isto- 
rice, dacă scărmănăm rostul neputincios, de pildă, 
al unei cărţi cu pretenţii iperbolice, dar trase 
de păr, — zice-ni-se că facem confesionalism. 
Ne ţinem de datorință a declara deci, că nici 
în programul revistei noastre, chiar nici în cel 
personal al nostru, nu figurează acest actual 
cuvînt. Sufletul din norocire ne îndeamnă spre 
orizonturi mai largi, ne ridică din cercul pre- 
ocupaţiunilor cînd fariseice, cînd bolnav de 
fanatice ale acestui microcosm. Duhul de clică 
n'a atins vlaga tinereţelor noastre, nici iubirea 
de adevăr n'a stînjinit-o. Suntem cu multă 
băgare de seamă întru stabilirea marginilor com- 
petenţei uoastre, dar în cadrele acesteia nu ne 
vom sfii nici cînd a ne spune cuvîntul deschis, 
lipsit de chiţibuşurile unor clişee de bună-cu- 
viință rău interpretată. Suntem tineri călăuziți 
de ginduri curate, ne folosim deci de libertatea 
convingerilor noastre în chestiunile ce ni se 
impun. Acestea le-am spus pentru voitorii noștrii 


de bine, cît şi pentru toți aceia ce-au avut vre-o 
«după-masă» neliniștită din pricina cutărei re- 
flecsiuni din revista noastră. 


* 


Cit priveşte rostul asupritor Si tulburat, cu 
care a fost judecată o poesie publicată în nu- 
mărul penultim al Luceafărului, cu părere de 
rău, dar totuş ni se impune a declara că 
suntem maï dispuşi a ne război cu simțul 
estetic al celor ce ne-au asuprit, decît cu prin- 
cipiile de artă. Ne-ar părea bine totodată dacă 
ni sar da posibilitatea să suprimăm cite-va 
disposifii de lirism elegic, căşunat de arătarea 
din nou a acelor nenorocite teorii critice, pe 
cari le-am crezut îngropate — dimpreună cu 
contingentul de hirtie cele-a purtat în spate, — 
în agrii mănoși ai pămîntului nostru, producător 
de săcară și alte cereale. 


k k 


Mormîntul lui George Lazăr — părăginit ? 
Din Sibiiu primim o corespondenţă, în care un 
bun Romîn, — un tînăr plin de cinste Si de 
veneraţiune față de figura istorică culturală a 
marelui dascăl — se indignează — și cu tot 
dreptul — pentru indiferentismul posterităţii in- 
grate, care lasă în părăginire, dă uitării un 
mormînt menit să ne slujiască nouă ca loc sfint 
de pelerinagiu, unde să căutăm cú toţii prilej 
de întinerire sufletească, de întărire şi de por- 
nire spre gîndiri inalte, spre fapte nobile, spre 
abnegaţie şi jertfe cari aduc neamului lumină 
şi fericire. Ni se spune că, mormîntul marelui 
dascăl e părăsit cu totul; un gard huruit îl 
prejmuește şi pe movila lui în loc de florile 
recunoştinții cresc buruienile urite, ce vestesc 
ochiului cercetător, că satul, din care a eşit 
marele dascăl, nu se ştie arăta vrednic de pater- 
nitatea acestui mare şi vestit fiu al său. Căci 
de sar şti, nar lăsa, ca polomida să năpă- 
dească acel loc sfint şi tuleele de cucută să 
acopere pînă Si inscripția monumentului aşezat 
la creştetul celui răposat de un suflet cu sim- 
fire şi recunoștință naţională, de acela al marelui 
patriot Rosetti. Şi cine poartă vina pentru această 
negligență ? Mulțimea, poporul? Nu. Ci aceia, 
cari nu luminează îndestul pe acest popor, 
cari nu-i vorbesc de oamenii mari (din trecut) 
eşiți din sînul lui Si nu-l întăresc în credința 
mîntuirii ce va să vie. Ni se spune în această 
corespondenţă, că un fruntaş chemat de a con- 
duce Si lumina mulţimea, cu un prilej oare-care 
a refuzat de a vorbi poporului despre Lazăr, 
de a ţinea un toast pentru amintirea lui sub 
cuvînt, că: Ce a făcut Lazăr pentru noi? Țină 
cei din regat toast pentru Lazăr, căci nouă nici 
un bine nu ne-a făcut! Mal că nu ne vine a 
crede să se fi putut afla Romin deștept şi cu 
carte, care să fi putut judeca ast-fel. Care Romin， 
încins cu brîu roşu şi învestit cu vredicia con- 
ducerii unui ori mai multor sate, nu va şti, că 

noi tofi «cei din coace» și «cei din colo cu 
toții la oialtă una suntem, cum atîtea membre 
la olaltă formează un trup. Intre noi nu există 
graniţe. Munţi şi cîmpii, codrii şi lanuri, de- 
părtări necuprinse, îu veci nu ne vor putea 
despărți, pînă ce un gînd ne uneşte. Și deci 
cine face bine unei părticele din acest mare 
tot al neamului nostru, acela poate conta la 
recunoştinţa tuturora, pentru-c bine-facerea 
chiar şi parțială trebue să să resimtă de toți. 
Ar fi deci timpul, ca consătenii lui George 
Lazăr să se desbare de acele vederi strimte, 
să să avinte peste micimea de suflet — ca- 
racteristică  speculanţilor de provincie 一 Si 
punînd umăr la umăr, din contribuţii şi colecte, 
punindu-și fieşte-care obolul său pe pristolul 
recunoștinţii, să ridice în acel sat, lingă sfînta 
biserică, marelui dascăl George Lazăr, un 一 
monument mai impunător, mai demn de amin- 
tirea marelui Romin şi care să poată vesti trc- 
cătorului, că glia rece ascunde în acel loc ose- 
mintele unui bărbat bine-meritat pentru nea- 
mul său. In general am dori să fim lămuriţi. 


* Rk 


Adunarea fondului de teatru la Sebeş. 
Ideia, taxată de aproape ilusorică, a înființării 
unui teatru romînesc in ţara noastră, începe cu 
vremea a se desvălui din conturele dorințelor 
vagi şi nedesluşite. Adunarea dela Sebeş ne-a 
întărit mai cu seamă în nădejdea ce legăm de 
viitoarea întruchipare a Thaliei noastre. Stăruința 
bărbaţilor puşi în fruntea acestei mişcări, prin 
faptul că elaborind «planul de acțiune al lu- 
crărilor de esecutat, pentru înființarea unui teatru 
romîn», a fixat terminul de-a concretiza chesti- 
unea, 一 pe de altă parte sprijinul Romiînilor 
noștri, ce sa manifestat în cele cite-va mii de 
coroane cu cari Sa augmentat fondul, precum 
Şi într'o strălucită adunare de caracter naţional, 
toate aceste ne îndreptățesc a crede, că mau 
apus cu desăvirşire cele cite-va fârmături de 
interes pentru artă, fărmături a căror contestare 
de multe ori a fost justificată prin dovezi foarte 
trist grăitoare. 

“Planul de acţiune» al comitetului societății, 
care a fost obiectul de discuţiune la această 
adunare generală semnalează «direcţiunile în 
cari trebue să se lucreze timp de 10 ani în 
vederea punerii unui fundament solid pentru 
instituțiunea teatrală». Insfirşit s'a fixat un termin 
în cadrele căruia suntem chemaţi a săvirşi ideia 
plutitoare de 26 de ani. E foarte notoric faptul 
acesta, de oare-ce şi publicul nostru prin aceasta 
să îndrumă mai cu temei la o jertfă bănească, 
arătîndu-i-să că nu-şi pune banul în slujba unei 
himere. Planul de acţiune în disposițiile sale 
speciale, creiază totodată și începutul pregătirii 
unor «puteri de seamă pentru arta dramatică 
Si musicală romînă», făcînd propunerea de a 
se oferi în viitor burse celor aplicaţi de a studia 

arta dramatică. Ne bucură faptul, că şi în această 
direcţie s'a purces pe temei concret, fiind primul 
bursier al acestei instituțiuni talentatul Zaharie 
Birsean, tînărul cu adevărat rost artistic și bun 
purtător de condei. In aceste hotărîri a culminat 
discuția la adunarea dela Sebeş, foarte cerce- 
tată şi cu însufleţire pusă la cale, după cum 
amintesc toate jurnalele noastre. Ne bucură din 
inimă venerabila stăruință a capilor acestei miş- 
cări, asemeni Si laudabilul interes al locuitorilor 
din Sebeş şi împre;urimea apropiată. 
* k k 


«Sămănătorul», una dintre cele maï bine 
scrise reviste din fară în nrul 34 publică ur- 
mătoarele : 

Dorind ca revista noastră să pătrundă cit mai 
adînc iu sinul poporului rominesc, aducem la 
cunoștința preoților și învăţătorilor noştri — de 
aici și de peste munţi — că Administraţia «Sâmă- 
nătorului» va tipări pe viitor «o ediție populară» 
care se va desface numai prin abonament anual 
cu prețul de 6 lei, plătiți înainte. 

Sperăm că aceasta ştire va avea echoul cuvenit 
Si printre cărturarii nostrii. 


xk k k 


Un nou volum de schițe. D. lon Ciocirlan, 
unul din puținii prosatori de talent, iviți în 
timpul din urmă, şi-a pus sub tipar schițele 
publicate în revista Sămănătorul. Autorul, un 
harnic învățător dela țară, scrie intro limbă 
frumoasă, cu un accent moldovenesc plăcut, 
judecă limpede Si are o imaginație sănătoasă. 
Sunt schițe Si observații dela țară, redate într'o 
formă neprentenţioașă. Volumul acesta îşi va 
cuceri un loc de frunte printre cărţile bune,tipărite 
de curînd. Ekk 


Eminescu în nemțeşte. Peste cîte-va zile 
va apare în Capitala Romîniei o colecție de 
traduceri germane din Eminescu. Autorul ei 
e d. Valer Teconția. Va cuprinde cu totul 25 
poesii dintre cele mai de frunte, printre ele Si 


două satire. KE 


Esposifia pictorului Smigelschi. Duminecă, 
la 30 August s'a deschis esposifia de pictură 
bisericească bisantină a dlui O.tavian Smigelschi, 
prof. de desemn la gimnasiul din Elisabetopole, 
aranjată în sala de gimnastică din Blaş. La de- 
schidere a participat în frunte cu Esc. Sa Mi- 
tropolitul Mihályi, mai mulţi canonici, profesori 
Si un număros public din Blaş şi din provincie. 
Deschiderea a fost precedată de o admirabilă 
conferență ținută de dl dr. loan Rațiu, prof. 
gimnasial, arătînd principiile picturei bisantine, 
caracterizind în interesante culori pictura bise- 
ricelor romîneşti Si trecînd în revistă cei mai 
însemnați zugravi şi pictori bisericești ai noştri. 
In acest punct dl dr. Raţiu ne-a comunicat 
lucruri foarte interesante şi pentru majoritatea 
publicului necunoscute. In special a plăcut mult 

caracterisarea degenerării picturii bisantine în 
bisericele romineşti. «Lipsa studiului naturii 一 
zice dsa 一 aduse cu sine decadenţă pînă la 
barbarie, în ce priveşte pictura, și totuşi bisan- 
tinismul, mai ales cel dela Athos s'a susținut cu 
o rară tenacitate în bisericele romîneşti. Cu cît 
însă pictura aceasta s'a depărtat mai mult de 
isvoarele originale, cu atît mai tare decade. Dar 
fondul, spiritul şi mai cu seamă caracterul so- 
lidei technice, pictura noastră bisericească le-a 
conservat, aşa că nu i se poate denega nobila 
descendență din arta clasică veche.» 

Pictura noastră bisericească în timpurile vechi 
一 zice conferenţiarul — a fost lipsită de artă. 
Zugravii noştri erau oameni de rînd, cari trans- 
miteau măiestria de zugrav dela tată la fiu, căl- 
cînd cu toții pe aceleaş urme. Nu neagă dsa, 
că în timpurile vechi n'am fi avut talente de 
acest gen, dar scoate în relief că acelea nu 
puteau evolua şi aşa n'am putut produce lucruri 
maï fericite pe terenul picturii bisericeşti, ne- 
avind studii sistematice în direcția aceasta, nici 
societatea noastră rudimentară de pe vremuri 
nu era în stare a-i aprefia în merit şi a-i îm- 
pintena la un avint de perfecționare mai înaltă. 
Ast-fel se esplică, cum pictura noastră biseri- 
cească foarte puţin înaintează spre adevărata 
perfecţionare artistică, pînă ce în secolul XIX-lea 
se ivesc mai multe talente reale, cari între îm- 
prejurări mai fericite dau cu desăvirşire altă 
faţă picturii bisericelor noastre. 

Dintre zugravii şi pictorii veacului al XIX-lea 
dl Raţiu aminteşte pe loan Negulici, loan Russu, 
Matei Palcovnicul, Nicolae Teodorescu, G. Mi- 
hail Tăttărescu, Constantin Lecca, Mihail (Mişu) 
Pop, Barbu Stănescu, Epaminonda Buceveschi etc. 

Azi avem 一 zice conferenţianul — pictori de 
greu calibru, recunoscuți şi premiaţi chiar şi de 
cătră străini, dar dinşii se ocupă numai cu pic- 
tura profană şi dacă talente mari, ca Demetrescu 
Mirea din Bucureşti, se angajază fără studiul 
adîncit al picturii religioase, la lucrări bisericeşti, 
ajungem la resultate de Constanţa... Şi nu e 
de mirat, căci ori ce talent real, fără studiu 
amănunțit e îmcapabil de a produce pictură în 
spirit cu adevărat bisericesc. Studiul amănunțit 
îl împreună azi cu talentul incontestabil un sin- 
gur pictor romîn: di Octavian Smigelschi, care 
ca artist adevărat nu s-a mărginit numai la ta- 
lentul înăscut, ci l-a şi cultivat prin studii siste- 
matice. A călătorit prin Italia, a cercetat monu- 
mentele bisantine, a observat pretutindenea cu 
ințelegătoare pătrundere, basat pe observaţiuni, 
a meditat mult Si în basa meditaţiunilor sale, 
înfrăţite cu talentul, a isbutit să producă lucră- 
rile din înălțătoarea dsale esposiţie, care în schițe 
şi lucrări esecutate în mărime originală, ne oferă 
întregul plan de pictură pentru viitoarea restau- 
rare a superbei catedrale din Blaş.» 

Terminîndu-se conferenţa dlui dr. Raţiu, preia 
cuvîntul Esc. Sa Mitropolitul, care prin căldu- 

roase cuvinte, în calitate de Patron al esposi- 
ției, o declară de deschisă. 

Vom avea ocasie să revenim asupra acestei 
esposiţii în numerii viitori ai revistei noastre, 
publicînd un studiu mai vast al dlui prof. dr. 
loan Rațiu asupra ei. Lăsăm să urmeze acum 
catalogul lucrărilor espuse, închiind cu apre- 
țiarea unui reputat prof. univ. din București, 
dl Joan Bianu, care privind lucrările dlui Sml- 
gelschi încă în decursul aranjării a zis, că auto- 
rul lor este unicul pictor romin cu mare viitor 
pe terenul pictorii bisericești. Al. 


Catalogul 
exposiţiei pictorului Smigelschi. 


1. Planul pentru pictura și decoraţiunea catedralei 
din Blaş, în secțiune longitudinală, representind în mă- 
rimea 1: 8 pictura şi decoraţiunea de pe partea stingă 
a bisericel, de la întrare şi pină în sanctuar, împreună 
cu amvonul Si întreg mobilarul din partea aceasta. 
(Lungimea 6.80 m., înălțimea 3 m.) 

2. Planul pentru decoraţiunea tuturor boltelor şi a 
upolei pe cum şi a părților mărginaşe cu ele, în mă- 
rime 1: 10. Pe bolte închierea ciclului de icoane din 
Testamentul nou început pe păretele drept al catedralei 
și continuat pe păretele sting. (Lungimea 2.80 m., înăl- 
finea 1.60 m.) 

3. O pînză mare representind icoane şi decorațiuni 
din diferite părţi ale catedralei în mărime 1/+ faţă cu 
originalul, și anume: a) partea de sus 4 evangeliști Si 
6 profeţi de sub cupolă, iar la mijloc ecclesia coelestis: 一 
b) partea de mijloc icoane de pe păreţi năiei (cina cea 
de taină, tradarea, judecarea Domnului, Constantin şi 
Elena) de pe păreţii sanctuarului (4 ierarchi orientali), 
iar în mijloc arcul de-asupra scaunelor canonicale; 一 
(c partea din jos decorarea părților în marmor, iar în 
mijloc decoraţiunea balustradei corului. Lungimea 10.50 
înălțimea m5 „(imc 

4. Isus Christos (din acclesia coelestis) în mărimă 
originală, şăzînd pe tron pompos, cu dreapta întinse 
spre binecuvîntare, iar in stînga cu cartea deschisă ră- 
zimată pe ghenunche. Înălțimea 5.20 m., lăţimea 3.30 m.) 

5. Trei cartoane monochrome în mărime originală, 
reprezentind: a) pe evangelistul Matei, b) pe profetul 
leremia; şi c) pe profetul Isaia, 一 toți trei de sub cu- 
polă. (Lungimea 7.70 m.) înălţimea 5 m.) 

6. Icoana Mintuitorului, în bustă, în imăumătatea mări- 
mei originale, proiectat în luneta de-asupra portalului. 

7. Icoana Maicel Domnului din apsida sanctuarului, 
îu 1/3 a mărimei originale. 

8. Un fragment din decoraţiunea arcului cel mare cu 
îngeri, de pe bolta naiei, esecutat în mărime originală. 
(Lăţimea 2.60 m.). 

9. Un fragment din decoraţiunea arcului cel mare cu 
cheruvimi, de pe bolta naiei, esecutat în mărime ori- 
ginală. (Lăţimea 2:m.). 

10. Un fragment din parcanul cel mare dintre bolte 
și păreţi, esecutat în mărime originală. (Lăţimea 1.60m.). 

11. Un fragment de bordură de la covorul de mar- 
moră de pe partea inferioară a păreților. (Lățimea 1.50 m.). 

12. Trei cartoane polochrome representind: a) mielul 
de jertfă din apocalips, — b) crucea pe o stîncă cu 
cele 4 isvoare simbolice, — c) jertfa Iut Avram. (Înă!- 
țimea 4-80 m., lățimea 3:20 m.). 

13. Un carton polichrom cu doi cerbi bind din apa 
lacului, proiectaţi pe unul din păreţii tindei. (Lungimea 
3m.). 

14—16. Trei fragmente de porduri în mărime natu- 
rală, și anume: a) bordura aplicată pe arcul de sub 
cupolă, — b) bordura aplicată pe arcurile din tindă, c) 
bordură aplicată ca decoraţiune pe pilastri din sanctuar. 

17—19. Trei fragmente decorative pentru păreţii fe- 
reştilor, cu motive polichrome pe fond auriu. 

20—22 Trei studii în dimensiuni mici esecutate în 
colori, pentru evangeliştii Luca, loan Mater. 

23—24. Două studii pentru profeţii Esechil și Isaia. 

25. Planul unui iconostas complet, în colori (în preţ 
de 15.000 cor.) 

26. Alt plan de iconostas complet (în preţ de 10—12 
mii cor.) 

27—33 Septe schițe de iconostase de diferite pre- 
țuri (de la 1.509 cor. în sus). parte eseculate în diferite 
comune, parte în esecutare. 

34—39, Şase desemnuri speciale pentru diferite părți 
din inonostas. 

40. Isus Christos ca archiereu. 


* k * 


十 Zilele trecute am luat cu durere la cu- 
noştință trecerea din viață a tînărului profesor 
gimnasial din Năsăud Leontin Drăgan în vîrstă 
de 25 ani. Răposatul a fost un model de sîr- 
guinţă şi conştienţiositate ce privește împlinirea 
studiilor, iar ca coleg un suflet bun şi modest. 
Impărtăşim durerea, celor ce sufer pentru dinsul. 


x k k 


Pentru pictorii noştri. Cînd am întemeiat 
revista noastră, am fintit la crearea unui organ 
de publicațiune, care ar săvirşi o unificare a 
forțelor mai de seamă, din Sirele tineretului 
nostru, chemat de-a să îndeletnici cu arta. Scopul 
nostru a fost, ca nu numaï prestafiunilor literare 
să le facem loc în revista noastră, ci prin 
faptul că am scos revista ilustrată, am indicat 
deja ţinta la care tindem: a da din cînd în 
cînd şi ciîte-o schiță după tablourile mai în- 
semnate ale pictorilor noștri. Dl Smigelschi a 
avut deosebita buna-voință de-a ne pune la 
disposiție fotografia tabloului dsale: Profetul 
leremia, asemenea şi dl A. Liuba, fotografia 
mai multor opere de sculptură. Ne-ar fi bine- 
venită şi din partea altor pictori de-ai noştri 
asemenea bună-voinţă, de oare-ce dorim întru 
cît putem să nu facem loc unor ilustraţiuni 
străine de motive romineşti. 


De aceea apelăm la toți pictorii noştri, în 
deosebi ja cei din tînăra generaţie, al căror 
nume Sar populariza oare-cum prin această 
împrejurare, 一 rugîndu-i să bine-voiască a ne 
trimite fotografii ale tablourilor lor, corespun- 
zătoare ca fond artistic cerințelor ce impune 
programul revistei noastre, asemeni și ca mă- 
rime pentru de a putea fi reproduse. Fotogra- 
fiile întru cit e cu putinţă să nu fie multicolore. 

O lămurire: Cheltuelile clişeelor le va su- 
porta administrația revistei noastre, cu onorar 
bănesc nu suntem incă în fericita posifie de-ai 
retribui pe cei ce vor bine-voi a da ascultare 
cuvîntului nostru şi cărora le anticipăm pe 
această cale cele mai călduroase mulțămite. 


ILUSTRAŢIE. 


Profetul leremie. 
一 Dela exposifia Smigelschi. 一 
(Note cu creionul.) 


Copleşit de durerea neamului îngenunchiat, 
bătrinul prooroc lăcrimează. 

Şi lacrimile lui sunt tot atitea mărgăritare, 
căci nu numa! Sf. Scriptură, ci însași literatura 
universală înşirue între capodoperile omenimei: 
Plîngerile lui leremia. 

Nu mă înşel, dacă afirm că Măestrul Smi- 
gelschi, s'a gindit, chiar la aceste plîngeri, cînd 
a creiat această operă şi nu la celelalte lucrări 
ale proorocului. 

Pare că tabloul întreg e obdus cu un văl 
transparent de doliu. Bătrînul prooroc, cu capul 
plecat, priveşte parc'că în altă parte, de cum 
i arată îngerul. Am mai văzut unde-va acest 
înger, dacă nu mă înşel în «Hannele» de Ger- 
hart Hauptmann. Şi acolo avea aceiaşi înfăţişare 
sombră, cu un paloş în mînă, representind 
Moartea. Aici pare a înfățişa resignarea mută 
sub povara loviturii lui lehovah. 


Ochii proorocului nu se deschid pentru a 
cuprinde zări nepătrunse de mintea omenească, 
ei nu mai rătăcesc în zarea senină a viitorului; 
ar vrea să nu mai vadă nici măcar presentul 
umilitor: pustiirea Ierusalimului şi robirea lui 
Israil. 

Ast-fel îngenunche marele visător văzind în- 
întunecîndu-se strălucirea Sionului, ridicîndu-se 
farmecul fecioarelor lerusalimului. 

Şi nici cea mai mică nuanţă de revoltă nu-i 
întunecă jalea covirşitoare din expresia feţei, 
nici tuclele curate ca zăpada. 

Ca un adevărat pota-vates el acumulează în 
inima lui jalea poporului întreg şi suspinele lui 
sunt suspinele neamului obidit: «Cum a şezut 
singură cetatea cu multe popoare; făcutu-s'a 
sub bir. Plingînd a plins noaptea şi lacrimile 
ei pe obrazii eï şi nu era cine să o mîngăie».., 

«Căile Sionului pling, pentru-că nu sunt cei 
ce venia la praznice, toate porţile lui perite 
sunt, preoții lui suspină, fecioarele lui duse 
sunt şi el se amăreşte întru sine». 

«Toţi cei ce mergeţi la rai pe cale, întoarceţi-vă 
şi vedeţi, de este durere ca durerea mea»... 

Bătrînul prooroc pare că grăește însuși de 
pe pînză Si îngerul dela dreapta lui 一 simbol 
al inspirației — încearcă ce e drept să-l mîngăie, 
arătîndu-l că «aşa a fost scris»... complectind 
cu înfăţişarea lui cernită melancolia tabloului. 

In fața lui rămii răpit, mîhnirea tabloului 
ți se furișează în inimă şi uitînd pe o clipă de 
nevoile zilnice, resimțești cel mai înalt deliciu 


al artei: impersonalitatea. 
Simin. 


BIBLIOGRAFIE. 


Diecesa Lugojului. Şematism istoric pu- 
blicat sub auspiciile P. S D. D. dr. Demetriu 
Radu, Episcop gr.-cat. de Lugoj. 1903. 683 pag. 
în 80. 


Literatura istorică-bisericească sa îmbogăţit 
cu o carte de o valoare încontestabilă. Lumi- 
natul şi harnicul Episcop, P. S. Sa dr. Deme- 
triu Radu, prin lucrarea de faţă, ca şi prin alte 
fapte cuminţi ale P. S. Sale, ne dovedeşte că 
e fruntea archereilor romini, în viață, din Un- 
garia. In timpul cît a păstorit credincioşii die- 
cesei Lugoj, a ştiut, cu multă pricepere şi 
conştienţiositate, să orinduiască trebile eparchiei, 
să răspindească lumină și Spirit modern în 
instituţiunile P. S. Sale subordonate și să obici- 
nuiască pe oamenii din juru! lui la o judecată 
dreaptă şi la o muncă neobosită. 

Cu prilejul jubileului de 50 de ani dela în- 
temeierea diecesei P. S. Sale, a surprins lumea 
iubitoare de lucrări serioase cu preţiosul Sema- 
tism istoric, care ne povesteşte într'o limbă 
limpede și romînească 一 învrăjbită cu ceilalți 
P. S. archierei — încercările de unire înainte 
de 1700, istoricul întemeierii diecesei Lugojului, 
presentindu-ne o icoană credincioasă a vinzo- 
lirilor şi-a jertfelor cu cari înainte cu 50 de 
ani s'a injghebat aceasta diecesă, — ne po- 
vesteşte apoi viaţa episcopilor cari au urcat și 

scoborit tronul episcopiei Lugojului, istoricul 
capitlului şi seria canonicilor dela înființare pînă 
în present; — găsim întrînsul diferitele institu- 
tiuni culturale şi de binefacere din Episcopia 
Lugojului, apoi seria decanatelor, districtelor 
protopopeşti, cu istoricul fie-cărei comune. Şema- 
tismul se termină cu un Apendice, care cuprinde 
«Oraţiunea Episcopului Demetriu Radu cu oca- 
siunea consacrării Sale de Episcop al Lugoju- 
lui>, Epistola pastorală a aceluiaşi dată cu oca- 
siunea «întronisării» sale în scaunul Episcopesc 
etc. şi sfîrşeşte cu Fundaţiunea jubilară a Epis- 
copului dr. Radu. 


Păcatul confesional al acestei cărţi a fost 
arătat în foiletonul un ziar cotidian (Vezi Trib. 
Pop. Nr. 129—1903). Noi nu mai însistăm 
asupra lui, ci ne mărginim a face cîte-va mici 
observaţii. 


Legăturile bisericii romînești cu Roma sunt 
cu mult mai vechi de cit ni se spune în cap. 
I. In provinciile romane din sudul Dunării cu- 
noscute sub numele colectiv de lilyricum erau 
episcopi latini şi un archiepiscopat roman al 
Primei Justiniane, sufragan Romei, încă prin 
secolul VI-lea după Chr. După dispariţia acestor 
episcopate latine în sec. VIl-lea creştinii din 
provinciile cucerite de barbari atirnă de episco- 
patul de Thessalonic, subordonat Romei. Ase- 
menea creștinii din nordul Dunării de pe acele 
vremuri încă erau, probabil, sup: şii scaunului 
din Roma în cele religioase. Mal tirziu tradi- 
fiile cronicilor noastre despre un anumit «Formos 
Papa» încă dovedeşte legătura noastră cu Roma. 
(Vezi : Onciul, Originele Principatelor Romine). 
De asemenea ar fı fost foarte interesant, bine 
înțeles şi iai greu, să ni să lămurească în 
acest capitol mai pe larg diferitele fase prin 
cari au trecut Romiînii din actuala diecesă a 
Lugojului în cele religioase pînă la anul 1700, 
respective pînă la înființarea definitivă a diecesei. 
Să fi insistat, eventual lămurit, legăturile Romi- 
nilor din acele părţi cu episcopatul din Vidin, 
supus jurisdicţiunii archiepiscopului din Ochrida 
(pe vremea lui Vasile II.) Apoi dependenţa lor 
de mitropolia Ungro-Vlachiei. De asemenea sta- 
rea lor şi raporturile avute cu banatul ungu- 
resc ¿l Severinului. Să fi povestit mai pe larg 
încercările de unire în părțile bănăţene pe vre- 
mea Huneadeștilor etc. 


Pe urmă la istoricul comunelor era de-o mare 
importanță să se menţioneze de cind esistă 
acea comună, cînd se face prima oară amintire 
despre dînsa. N'a avut şi alt nume şi cînd şi 
l-a schimbat. Prin această se făcea un serviciu 
toponomiei. ln sfirşit, ca șematismul să fie 
complet, trebuia anexată şi o haită detaiată a 
diecesei. 


Ori ce început, însă, e greu şi P. S. Sa dr. 
Radu a făcut un bun început, care poate servi 
de model şi celorlalți episcopi şi vlădici. Sperăm 

că urmaşii vrednicului Episcop, în present al 
Orăzii-mari, vor căuta cu al 2-lea prilej să com- 
pleteze şi se îndrepteze neajunsurile preţioasei 
lucrări alcătuite de dr. Radu. 


x k k 


N. lorga, Note Critice asupra Culegerilor 
de documente interne rominești, Bucureşti, Stab. 
grafic Socec, 1903. 34 pag. în 8°. 

Aceasta minunată escursiune critică asupra 
«culegerilor de documente interne românești» e 
un fel de studiu introductiv la documentele 
interne ce di lorga le publică. de-un timp în- 
coace, în ale sale «Studii Si Documente». 


Domnul lorga cu pricepere, pătrundere, dis- 
cernere şi ironie, calităţi specifice ale dsale, trece 
în revistă toate publicaţiunile de acte vechi re- 
feritoare la istoria principatelor romine, înce- 
pînd cu ziarul lui Boliac şi Haşdău pînă la 
«laudabilele încercări» a institutorului A. Ştefu- 
lescu din Tirgu-Jiu. 

Lăudind cuprinsul de acte interne a Maga- 
zinului Istoric, redactat de doi oameni «învăţaţi, 
muncitori» şi «de gust..., se opreşte la Uri- 
carul cu «cele zece mii de pagini» a «tinărului 
Codrescu» şi a «bătrînului Codrescu», adecă 
a lui Teodor Codrescu. Culegerea lui Codrescu, 
de 25 de «volumaşe», conţine «foarte multe 
documente moldoveneşti», «unele de un interes 
mai mare, altele unul mai mic, la foarte multe 
însă folosul e nul», așa încît Uricarul, astă-zi, 
mori şi cu cele zece mii de pagini netăiate, 
s'ar putea reduce la un volum de «Uricariu» 
condensat, redactat cu pricepere ca să facă 
inutilă întoarcerea la original. 

Și mai cu răgaz poposeşte dl lorga la pu- 
blicaţiunile dlui B. P. Haşdău, care «a tipărit 
un şir de acte de mare însemnătate, editate cu 
priceperea şi îngrijirea pe care nici un om cu- 
minte nu poate gîndi să i le tăgăduiască pentru 
păcatele teoriilor fantastice sau pentru neajun- 
surile, vrednice de compătimire, ale caracteru- 
lui său». 


lată activitatea dlui Hașdău, ca tipăritor de 
documente, în resumat... «Dsa dădu în cea 
d'intiiu parte din Archiva /storică, într'o formă 
simplă și uşoară pentru cercetători, un mare 
număr de vechi documente slavone şi romiîne, 
mai ales din Moldova. Pe urmă Archiva pier- 


duse vechiul ei caracter, prefăcindu-se într'o - 


colecție care cuprindea ori-ce se găsea mai 
lesne şi putea să acopere mai multe coli de 
tipar. La sfirşit, ea se înfățişa mai mult cu un 
Şir de disertaţii masive şi, în mare parte, ne- 
folositoare. In «Columna lui Traian» cu publi- 
carea de documente muntene din veacul al 
XVI-lea se reluase vechile şi bunele tradiţii dela 
început. lar «Cuvintele din bătrini», alcătuite 
mai ales în vederea filologilor, representau o 
manieră în erudiție, care putea să rătăcească 

şi pe alţii, cuzîndu-i cătră căutarea greutăților 
unde nu se cerea decit bun simț şi muncă». 


Pe urmă dl lorga apreciează activitatea pe 
acest teren a răposatulni Melhisedec, cel cu 
«aptitudini pentru ştiinţă» Si cel mai însemnat 
pentru cultură şi dintre toţi Vlădicii câţi i-am 
avut, — apoi a dlui A. D. X nopol, Gr. G. 
Tocilescu, V. A. Ureche etc. din «generaţia 
nouă»; a funcţionalului «cu pretenţii de crudiţie», 
Franz-Adolf Wickenhauser din Bucovina și 
termină cu dl Alex. Ştefulescu, «care a învăţat 
singur sloveneşte», şi care a tipărit o mono- 
grafie asupra Tismanei şi studii privitoare la 
orăşelul din munții Gorjului, Tirgu-Jiv. 

Lămuriri asupra publicaţiilor mai nouă vezi 
Prefaţa Volumului V din Studii şi Documente, 
unde să vorbeşte şi de sarcina ce se impune 
astă-zi. 

$k k k 


Anuarul VI. al Societății pentru Fondul de 
teatru romin, pe anul 1902— 1903. 

Ingrijita publicație a Societăţii pentru fondul 
de teatru romin cuprinde: I. Partea literară, Ii. 
Partea relativă la administraţie, III. Discursuri 
şi telegrame, IV. Festivităţile şi vocile de presă, 
V. Membrii societăţii şi VI. Adaos. 

In partea literară, care ne interesează pe noi 
mai mult, găsim discursul de deschidere al 
preşedintelui Iosif Vulcan intitulat «Arta și Ade- 
vărul. | 

In acest discurs neobositul stegar al culturii 
noastre tratează raportu! dintre artă şi adevăr, 
făcînd o mulţime de afirmaţiuni greşite. Ce-ar 
zice pricepătorii, cînd ași începe să le spun 
despre știință şi frumos. Se poate spunec, e e 
drept, dar a împerechia noțiuni de soiul acesta 
e lucru forţat şi înseamnă romînește a bate 
apa 'n piuă. Tot aici găsim: 

I. Studiul cu stăruință lucrat a dlui profesor 
dr. losif Blaga: «Ceva despre psihologia plă- 
cerii estetice». 

III. Cum jucăm teatru de dr. V. Branişte. 
Observaţiunile foarte corecte Si «binevoitoare» 
ale d! dr. Branişte merită toată atențiunea. Pă- 
catele dilctanţilor noştrii, în multe părţi, sunt 
întradevăr  îngrijitoare Si trebue lucrat din 
răsputeri pentru înlăturarea ior, pînă cînd nu 
se încetățănesc. Trebue controlat mai cu seamă, 
repertoriul pieselor ce se joacă şi limba. 

IV. Despre efectul artei de dl prof. Ion Pă- 
curariu, Un studiu foarte conștienţios lucrat, 
dar prea abstract şi prea greoiu pentru publicul 
nostru. 

In loc de astfel de studii abstracte ar fi cu 
mult mai ascultate Si mai folositoare analisele 
literare. 


S'ar analisa o piesă bună rominească sau 
străină și în cursul interpretării s'ar ţese pe 

nesimţite diferitele principii estetice, cari aşa 
concretizate ar fi înțelese Si mar obosi. 

V. Mişcarea teatrală la noi în anul 1902 de 
dr. los. Blaga. 

Relevăm cu plăcere că în anul 1902 s'au 
înregistrat peste tot 151 «casuri de reprezentări 
teatrala», cu 34 mai multe ca în 1901 şi cu 
123 mai mulie decit în anul 1898, cînd s'a în- 
ceput culegerea datelor. 

Piesele cele mai dragi diletanţilor şi în anul 
1902 au fost cele originale romîneşti, cari au 
oare-care înrudire sufletească cu publicul no- 
stru. Dar piesele jucate, cu toate aceste sunt 
sau, astă-zi, îmbătrînite în cea mai mare parte 一 
cum sunt cele de V. Alexandri — sau sunt 
mediocre. 

DI Blaga zice foarte la loc că «ar trebui fă- 
cut ceva, ca diletanţii să fie puşi în stare a-și 
alege piese potrivite». Da! Şi aceasta datorinţă 
i se impune comitetului societății pentru Teatru, 
care nu e prea fericit cu piesele publicate în 
biblioteca sa teatrală. 

Cele mai multe serate teatrale au fost în 
comit. Caraș-Severin, iar mai puţine în Murăş- 
Turda, adecă nici una. 

Intregul Anuar e o lucrare de alt-fel foarte 
bine alcătuită, care face onoare secretarului 
neobosit al Societăţii teatrale şi merită să fie 
consultată de toţi aceia cari vor să cunoască 
o importantă parte din mişcarea noastră cul- 


tusală. 0.—C.—T. 
xx 


Biblioteca poporală a <Asociațiunii» Nr. 6. Despre 
Testament de dr. Valer Moldovan. Asupra acestei bi- 
blioteci vom vorbi mai pe larg şi mai lămurit îndată 
ce vom avea la îndemină toate numerile apărute. 

Deocamdată constatăm cu plăcere, că numărul 
acesta scris de dr. Valer Moldovan, tînărul şi harnicul 
advocat cunoscut publicului romiuesc prin activitatea-i 
serioasă, e foarte bine scris — pe "'nţelesul tuturor Si 
cu pricepere — aşa că poporul căruia e menit nu poate 
de cit să-i mulțumească autorului pentru realul serviciu 
ce i-l aduce. 

EE 


«Fundațiunea Universitară Carol I», Raport despre 
mersul institufiunit dela 1 Aprilie 1902—31 Martie 19°3 
cătră Majestatea Sa Regele, presintat de rectorul univer- 
silăţii la 9 Mai 1903. 

Binefăcătoarea instituțiune culturală, care este un 
monument viu de interesul ce Majestatea Sa poartă pentru 
mersul învățămîntului superior din Rominia, în 9 Mai 
a ţinut o ședință solemnă, presidată de di Spiru Haret, 
ministrul cultelor şi instrucţiunii publice în care rectorul 
universității din Bucureşti, di C. Dimitrescu-laşi a ţinut 
o frumoasă și instructivă cuvintare, — schiţind cele trei 
probleme mari ale învăţămîntului universitar: educatia 
morală, intelectuală şi economică naţională. 

Din Raport extragem următoarele date: Biblioteca 
cuprinde 12.908 volume. Statistica cetitorilor: 51.776 
pentru 80.638 volume şi reviste. Fundaţiunea universi- 

tară în anul budgetar trecut a dat 8 Burse Si diferite 
ajutoare studenţilor universitari din Bucureşti şi laşi. 
Averea totală a Fundaţiunii e de 781.900 lei. 


POŞTA REDACŢIEI. 


Incepătoarea. Pentru «colaborarea» la traducere, 
mergi. Am voi să vedem însă ceva original, căci tra- 
duce ştiu doar toţi băieţii... 

Iris. Aşteptăm împlinirea promisiunilor, cu dragostea 
ce ne leagă sufletul năcăjit de «frunzele, ce mor în 
nucul de pe marginea riului.> <Duduia zimbeşte încă ?» 
Multe salutări ! 

Lanca Mela. Cluj. Din traducerea care ne-aţi trimis, 
dar îndeosebi din acel mănunchiu de slove alăturate, 
am avut prilejul să cunoaștem preocupaţiunile unui su- 
flet distins. E o plăcere netăpăduită a noastră, împre- 
jurarea ce ne dă dovada atit de strălucită a inteliginţei 
uneia dintre cetitoarele noastre. Dacă nu publicăm 
schița, o facem numai din motivul, că mediul nostru 
social e mai mult sau mai puţin străin de straturile ce 
represintă schiţa. De alt-fel ca limbă e inescepționabilă 

Colegul N. O. abia acum a sosit în capitală, dela 
umbra celor «trei pruni frățini.» Va răspunde gentilelor 
tinduri, pe calea indicată de d-ta, după apariţia numă- 
rului la două, trei zile. Salutări cordiale! 


S. V. Romeo. Versul: Cătră violină, ca fond e nițăl 
curios : 
* Şi cu voie, 
Cu nevoie 
Fá să joc întrun picior! 

Tema, care în sine e de tot ingrată, reclamă o sub- 
tilitate, de care dta în urma vîrstei nu poţi dispune. 
Forma e pecabilă. 

Rime, ca: Sună, sună, 
Violină, 
nu fac. Maï tirziu, «ind prin esercifiu şi cetit îţi vei 
polei gustul, o să păşeşti dta pe alt teren și fără indi- 
caţiunile noastre ! De altfel te încurajăm. 


Şel.redactor: 


ALEXANDRU CIURA. 

APARE: 


În 1 şi 15 a fie-cărei luni, stil nou. 


Preţul unui esemplar 45 bani. 
În Rominia 60 bani. 


9 9 o 


ADMINISTRAȚIA : 
Strada Vörösmarty 60/a 


ABONAMENTUL : 


Pe i an 10 cor, pe jumătate 
de an 5 cor. 


Pentru străinătate 1 an 15 franc 


www.dacoromanica.ro 

REDACȚIONAL. 


On. public cetitor! 


Indeferența răcoroasă cu care ne-a onorat o parte din publicul nostru cetitor 
ne-a făcut să ne poticnim o leacă... mulțumim celui de Sus Si inimilor nobile 
— cari, ascultindu-ne desnădăjduita rugăminte, s'au grăbit a ne trimite ce era al 
nostru, — că nu ne-am ales cu gitul frint... 

Astă-zi privim cu fruntea mai senină — şi cu pungulița mai veselă 一 cătră 
SuiSul ce ne călăuzește spre întruparea viguroasă a visurilor noastre, menite să 
aducă servicii reale neamului care ne-a dat ființă. 

Excelsior !... Mina ocrotitoare a Ziditorului ne-e pavăza — şi ne 'ncredem în ea! 


On. public cetitor! 


Ne-am luat îndrăzneala să trimitem, într'un moment de crisă, tuturor prea 
iubiților cetitori, rămaşi în urmă cu achitarea abonamentului, cîte-o cartă postală, 
rugîndu-i să-şi fecă dato:ia şi să ne mîntuiască de ispita îngrozitoarei morţi... 
O parte dintre dinSii 一 abia jumătate 一 purtați de sentimente nobile s'au și 
grăbit a satisface cererei noastre. Acestora, ne folosim de prilej, ca să le aducem 
prinosul respectuoaselor noastre mulțumiri. lar celor cari au rămas muţi la cererea 
noastră le aducem — tot respectuos — la cunoștință că de la 1 Octombre 
vom deschide o rubrică unică în felul său, care va face nemuritori pe 
toți aceia cari pînă la această dată nu ne vor trimite abonamentul. Această 
rubrică, eternizind un capitol de negligenţă din viaţa noastră culturală, va servi 
de îndreptar celor povăţuiţi de entusiasm și idealism cari vor mai fi ispitiţi să 
facă literatură românească. 


Redacţia. 

Str. Vörösmarty Nr. 60/a R 
apare odată pe săptămână. Prețul abonamentului 
esecută tot felul de lucrări în cel mai modern 4 cor. laan. E cea mai bună foaie pentru popor. 
stil şi cu preţuri convenabile. oo 00090000 Redacţia şi administraţia: 


Tipografia e asortată cu litere: româneşti, ungu- 
reşti, franceze, slovăceşti, boeme şi polone. o 


Budapesta, Strada Vörösmarty 60/a, 


Cel mai frumos Si cel mai ieftin calendar e 


100 cărți de visită 


în cutie elegantă, modele nouă, costă numai 


Calendarul vess 
Poporului Român. 


Să estinde pe 208 pagini, cu 72 ilustraţiuni. 
Preţul 40 fileri. 


Í coroană 80 tiler 


la Tipografia Poporului Român. 


NA 
Biblioteca c; Biblioteca teatrală a 
„Poporului Român". „Poporului Român" 


Au apărut 7 numeri. Preţul unui esempl. A apărut nrul 1:- „Dragoste copilărea- 


20 fileri. — Publică tot felul de scrieri zu i A ; 
pentru popor. — La fiecare număr e ală- scă“ de C. Murai. Localisată de Dr. losif 
Siegescu. — Preţul 30 bani. 


turat un suplement. 


Caete șI propise 


pentru școlari, lucrate în stil românesc, 
cuprinzând fotografia și biografia lui 1. 


Cărți apărute în tipografia 
„Poporul Român“: 


1. «Ochtoih Bogat» de G. Cătană, înv. 
Preţul 2, 3, 4, 5 şi 6 coroane. 


Andreiu Baron de Şaguna; 2. Emanuil Plus porto 20 fileri. 
Gozsdu şi 3. Al. Roman. 2. Meteor, roman de V. E. Moldovan. 
100 bucăți 1 coroană 60 îileri. Preţul 1 cor. — Pius 10 fil porto. 

